Opština Alibunar - oficijelna prezentacija - V 03. Prioritet br.1\nV 03. Prioritet br.1\n„Optimalno korišćenje prirodnih i kulturnih resursa“ je tema odabrana od strane 34% aktuelnih lokalnih akcionih grupa EU i kao takva ona je najpopularnija od svih Lider+ tema. Prirodni i kulturni resursi su važno nasleđe koje je potrebno čuvati za buduće generacije i koje, u okviru Lider inicijative, može biti iskorišćeno kao ključni pokretač održivog razvoja na nivou Evropske unije. Neki od ovih resursa, posebno kulturni, mogu biti manje opipljivi od drugih, ali često su krucijalan element u integrativnoj strategiji ruralnog razvoja regiona.\nPredstavljajući različitosti ruralnih područja obuhvaćenih LAG-ovima, ova tema naglašava „teritorijalni“ aspekt Lider koncepta. Prirodni resursi kao što su Deliblatska peščara i njena divlja, netaknuta priroda, predstavljaju fizički teren područja, a kulturni resursi obezbeđuju osećaj koji je jedinstven i karakterističan samo za ovu teritoriju.\nSmernice koje je napravila Evropska komisija na početku Lider+ programa, ističu Natura 2000 predele kao deo ove teme. Postoji oko 18.000 Natura predela u starim državama članicama EU (što pokriva oko 17,5% njihove teritorije) koja su obeležena kao mesta koja imaju evropski značaj za zaštitu prirode i koja imaju specijalni status u upravljanju, u čemu su lokalne zajednice podstaknute da aktivno učestvuju. Natura predeli su teritorijalno zasnovani i nude specifične lokalne resurse za LAG, kao što su prelepi predeli za turizam, ili stvaranje radnih mesta putem održivog korišćenja prirodnih resursa. Postoji još mnogo imenovanih i neimenovanih područja sa dragocenim prirodnim nasleđem. Specijalni rezervat prirode Deliblatska peščara je svakako jedan i jedinstven takav predeo.\nI kultura i priroda imaju načine da olakšaju ruralni razvoj. Naglašavajući bogatstvo i različitosti kulturnog nasleđa, ruralna područja Banata mogu da razviju ekonomske aktivnosti koje mogu da generišu dodatu vrednost i stvore nova radna mesta za građane opštine Alibunar. Isto tako, jačanjem lokalnog kulturnog identiteta i poboljšanjem kvaliteta života koje nastaje u okviru ovih aktivnosti, ponos ruralnog stanovništva i njihov osećaj regionalnog identiteta takođe se pojačavaju. Shodno tome, regionalni razvoj je poboljšan, a zajedno sa tim i ekonomski opstanak.\nMeđu brojnim različitim Lider projektima koji se odnose na kulturu, izdvajaju se sledeće četiri glavne vrste: promocija regionalnog identiteta; korišćenje kulturnog nasleđa; stvaranje trajne kulturne infrastrukture (kulturni centri, eko-muzeji, itd.; i organizacija specifičnih kulturnih aktivnosti - zabava i festivali npr).\nTeme kulture i zaštite životne sredine pozicioniraju se u integrativne strategije ruralnog razvoja, ključni aspekt Lider pristupa, uzimajući u obzir teritorijalni aspekt lokalnog razvoja. Ovo je prikazano kao preklapanje sa drugim temama, posebno „dodavanje vrednosti lokalnim proizvodima“ i „poboljšanje kvaliteta života u ruralnim područjima“.\nPodručje koje je poznato po proizvodnji određenog proizvoda može ne samo da prodaje svoj proizvod, već i da promoviše njegovu upotrebu kao prirodni resurs koji karakteriše područje. Slično tome, poboljšana zaštita životne sredine ili veći osećaj kulturnog identiteta stanovništva okruženja Deliblatske peščare mogu uticati na povećanje kvaliteta života u ruralnim zajednicama. Sve ovo je povezano sa konceptom „društvenog kapitala“, gde su lokalne zajednice podstaknute da preuzmu odgovornost za svoj budući razvoj.\nMnoge debate se odvijaju oko toga šta je zapravo „najbolje korišćenje“ prirodnih i kulturnih resursa. U vezi sa korišćenjem prirodnih i kulturnih resursa, često se javljaju konflikti između potreba ekonomske konkurentnosti i zaštite životne sredine, što je centralni izazov održivog razvoja.\nIskustvo je pokazalo da se značajne ekonomske i socijalne koristi mogu ostvariti ako se poštuje prirodno i kulturno nasleđe, iako je ponekad neophodno doneti teške odluke o korišćenju kulturnih resursa regiona. Zaista postoji dobar balans između očuvanja kulture, kao dela regionalnog nasleđa, i njegove eksploatacije zarad ispunjavanja ekonomskih i socijalnih potreba. Agroturizam je jedan od načina ispunjavanja ovih potreba.\nStudije slučaja LAG-ova koji su odabrali ovu temu u okviru programa Lider+ EU, pokazuju kako projekti fokusiraju svest o potencijalima ruralnih različitosti Evrope. Ovi potencijali se nalaze kako u prirodnim resursima teritorije, tako i u ljudima koji tamo žive. Nada se da će ovi primeri pozitivno inspirisati i ruralnu zajednicu opštine Alibunar, kao i sve ostale zajednice širom Evrope da pogledaju šta njihovo područje ima da ponudi.\nPrioritet 1: Optimalno korišćenje prirodnih i kulturnih resursa, njihovo očuvanje i povećanje vrednosti\n1.1 Poboljšanje turističke ponude i promocije Deliblatske peščare\n1.1.1 Podrška merama za poboljšanje turističke ponude Deliblatske peščare i posebno Devojačkog bunara\n1.1.2 Podrška merama promocije Devojačkog bunara\n1.1.3 Stvaranje preduslova za korišćenje prirodnih resursa (vetar, geotermalne vode, vazduh, flora i fauna)\n1.2 Očuvanje i povećanje vrednosti kulturnih resursa\n1.2.1 Osnaživanje lokalnog kulturnog identiteta sa naglaskom na multietničnosti\n1.2.2 Podrška organizovanju specifičnih kulturnih aktivnosti (događaji, manifestacije)\n1.2.3 Promocija lokalnog i regionalnog identiteta\n1.3 Podrška prostornom planiranju\n1.3.1 Podrška izradi prostornih planova naselja\n1.3.2 Podrška planiranju poljoprivrednog zemljišta\n1.3.2 Podrška planiranju građevinskog zemljišta\nУкупан број посетилаца318495


Damjanović: Za Dritana je završena priča otimanje svetinja od Crne Gore - indeksonline.me\nHome Politika Damjanović: Za Dritana je završena priča otimanje svetinja od Crne Gore\nDamjanović: Za Dritana je završena priča otimanje svetinja od Crne Gore\nPotpredsjednik Vlade i predsjednik GP URA Dritan Abazović izjavio je danas da je stavljena tačka na Zakon o slobodi vjeroispovijesti što u prevodu znači stavljena je tačka na otimanje svetinja od države, saopštio je predsjednik Crnogorske kulturne mreže Aleksandar Damjanović.\n“On je takođe kazao da mi koji se zalažemo za crnogorske svetinje budu vlasništvo države nema šta da tražimo u evropskom vozu Crne Gore. Abazović je ovom izjavom potvrdio da su mu interesi Srpske pravoslavne crkve iznad interesa države u kojoj obavlja izuzetno važnu funkciju”, navodi Damjanović.\nPoruka Abazovića je, dodaje, jasan signal Crnogorcima šta ih čeka u narednom periodu u koliko Vlada čiji je član bude vršila vlast.\n“Pitam se kako Dritan nakon ove izjave očekuje da ga glasaju građani Nikšića koji se ośećaju kao Crnogorci jer je Saborni Hram zahvaljujući glasovima poslanika URE pripao u vlasništvo beogradskoj patrijaršiji. Ovom izjavom Dritan je pokazao da je njemu fotelja važnija od građanske Crne Gore za koju se zdušno zalagao kroz predizbornu kampanju”, zaključuje Damjanović.


LEPA SRPKINJA DOMINIRALA NARKO-TRŽIŠTEM U SIDNEJU! Detalji iz istrage šverca opasne droge u Australiji! - Informer\nE. I. | 10. 12. 2019.\nAleksija Vračar (24) preko svoje četiri firme uvozila u Australiju narkotik "ajs", skriven u bocama čilija. Zaplenjena joj droga vredna 300 miliona dolara, u stanu krila mnogo keša i oružja\nSrpkinja Aleksija Vračar (24), poreklom iz Banjaluke, na čelu je moćnog narko-klana u australijskom gradu Sidneju koji se bavi rasturanjem opasne sintetičke droge "ajs"! Ona je preko svoje četiri firme uvozila u Australiju tu drogu, koja je bila sakrivena u flašama čilija!\nPrilikom hapšenja od Aleksije je zaplenjeno čak 400 kilograma ovog narkotika, vrednog 300 miliona australijskih dolara, a u stanu joj je nađena velika količina keša i oružja!\nAustralijski mediji prenose da je Aleksija pomoću falsifikovanih dokumenata osnivala firme, preko kojih je uvozila čili iz Azije.\n- Ovaj veliki narko-lanac presečen je 15. oktobra, kad je granična policija u jednom skladištu pronašla 768 sumnjivih flaša sa čili sosom. Kontrolom je utvrđeno da je u tim flašama sakriveno čak 400 kilograma droge "ajs" (led, prim. aut.), čija je procenjena vrednost na crnom tržištu veća od 300 miliona dolara - preneli su portali.\nNakon tog otkrića, inspektori su uspeli da sklope kockice i da dođu do imena organizatora ove narko-bande. Iznenadili su se kad su saznali da je reč o 24-godišnjoj devojci srpskog porekla koja nikad ranije nije hapšena.\n- Mesecima je policija upoređivala dokumenta i adrese firmi koje su naručivale čili sos. U jednom trenutku su primetili da se četiri uvozničke firme mnogo češće pominju nego ostale, pa su one detaljno prekontrolisane. Tada je utvrđeno da su osnovane na osnovu lažne dokumentacije i postalo je jasno da se preko njih krijumčari droga. Ubrzo je otkriveno da je osnivač svih tih firmi Aleksija Vračar - naveli su portali.\nAustralijska policija je zatim locirala i uhapsila lepu Srpkinju, a prilikom pretresa njenog stana u Sidneju otkriveni su novac, još droge i oružje.\n- U stanu je zaplenjeno 650.000 dolara u gotovini, kao i dva kilograma ekstazija, 250 grama kokaina, 340 grama kanabisa, mobilni telefoni, SIM kartice, dodaci za miksovanje droge i lažna dokumenta. Takođe, pronađeni su i municija i skraćena puška kalibra 22 milimetra, kao i poluautomatski pištolj, sakriven u koferu u spavaćoj sobi. Još jedan pištolj je pronađen u torbi ispod kreveta - objavili su mediji.\nAleksija je optužena za falsifikovanje, posedovanje oružja i po tri tačke za šverc droge. Trenutno je u pritvoru, a trebalo bi da bude saslušana 30. januara sledeće godine.\nPored nje, australijska policija je uhapsila i četvoricu njenih saradnika, starosti 30, 34, 36 i 45 godina.\nDroga "ajs" 10 puta jača od kokaina\nMetilamfetamin, poznatiji kao droga "ajs", deset puta je jači narkotik od kokaina. Posledice konzumiranja ove droge mogu biti hiperaktivnost, gubitak težine, nesanica, nemogućnosti uživanja, teška depresija, koja vodi do otuđenja, kao i agresija, paranoja... Postoji veliki rizik od moždanog ili srčanog udara.\nPonosi se poreklom\nInače, Aleksija je poreklom iz Banjaluke, a na svom Fejsbuk profilu pokazuje pravoslavni krst oko vrata i srpsku zastavu. Objavljuje statuse na engleskom i na srpskom, kao i našu muziku.\nBila je u junu ove godine u Beogradu, o čemu svedoči njena fotografija na kojoj se vidi kako se provodi sa drugaricama na jednom splavu.\nU razgovoru sa njenim rođacima iz Republike Srpske saznali smo da je Aleksija rođena u Australiji i da su se njeni roditelji odavno preselili u tu zemlju, godinama pre rata devedesetih i da retko kontaktiraju sa njima. Niko od njenih rođaka nije znao čime se Aleksija bavila, niti da je nedavno uhapšena zbog droge.\nhapšenje Australija keš oružje šverc droge narko klan aleksija vračar droga ajs boce čilija 300 miliona dolara


Pozorišna predstava “Terapija” u derventskom Centru za kulturu - Radio Derventa - RTV Derventa vijesti\nHome GRADOVIDerventa Pozorišna predstava “Terapija” u derventskom Centru za kulturu\nby Dejan B. 14.09.2021.\nPredstavu “Terapija” rađenu u produkciji DIS Pozorišta iz Banjaluke, po tekstu “Nemreš pobjeć od nedjelje”, autora Tene Štivičića, možete pogledati u utorak, 21. septembra sa početkom u 19:00 časova u derventskom Centru za kulturu. Besplatne ulaznice mogu se preuzeti na prijavnici Centra za kulturu Derventa. Obavezno pridržavanje mjera zaštite od virusa.\n“Terapija” je priča o mladom bračnom paru koji prolazi kroz težak period. Danas, kada su razvodi češći nego ikada, da li postoje načini koji spašavaju bračnu zajednicu? Koji su to načini? Šta da radimo kada ne možemo sa nekim, ali ne možemo ni bez te osobe? Zašto je sve u početku lijepo, a poslije počinjemo da se podrazumjevamo jedni drugima?\nTo su samo neka od pitanja na koja se pokušalo da odgovori ovom predstavom.\nPredstavu “Terapija” su režirali Belinda Božičković i Duško Stanivuk, a u predstavi igraju Smiljana Marinković i Bojan Kolopić. Među mnogobrojnim nagradama koje je predstava osvojila izdvojiti ćemo nagrade za najbolju mladu glumicu te nagradu za najboljeg mladog glumca, gdje su i Marinković i Kolopić dobili zaista visoke ocjene i komentare.\nPripadnici PS Derventa održali edukativno predavanje za djecu iz više osnovnih škola\nDerventa: Završena ovogodišnja škola plivanja, diplome dobilo 167 mališana (FOTO)


► Napad na Krimu: Ubio 17 đaka pa izvršio samoubistvo\nJedan od đaka rekao je da je paljba trajala najmanje 15 minuta. Napad praćen eksplozijom u zgradi prema navodima očevidaca, dogodio se rano popodne u gradu Kerču na Krimskom poluostrvu koje je Rusija pripojila 2014. godine.\nRuski istražni odbor, najviše istražno telo zemlje, saopštio je da je napadač snimljen nadzornim kamerama kako ulazi u politehnički koledž u Kerču, gradu na Crnom moru, i otvara vatru na đake.\nOni su ga identifikovali kao Vladislava Rosljakova i naveli da su sve žrtve stradale od vatrenog oružja.\nŠef regionalne krimske vlade Sergej Aksionov rekao je da je napadač, đak četvrte godine, delovao samostalno i da se posle napada ubio u biblioteci škole.\nSaopštenje o tome da su sve žrtve poginule od prostrelnih rana usledilo je posle više različitih saopštenja o tome šta se tačno dogodilo. Zvaničnici su prvo javili da je bila eksplozija gasa, zatim da je eksplozivna naprava eksplodirala u kantini koledža za vreme ručka i izrazili sumnju da se radi o terorističkom napadu.\nOčevici su međutim govorili da su žrtve stradale od vatrenog oružja i da je bio jedan ili više naoružanih ljudi.\nIstražitelji su naveli da će se incident od sada tretirati kao masovno ubitsvo a ne kao teroristički napad.\nRuski mediji pokazali su bezbednosne snimke na kojima se vidi osumnjičeni u beloj majici kako ide niz školske stepenice s puškom u ruci.\nAksionov je za televiziju Rusija 24 rekao da se ne radi o terorističkom činu, već o masovnom ubistvu koje je izvršila jedna osoba.\nPortparol ruskog antiterorističkog odbora rekao je za televiziju RBK da je eksplozivna naprava otkrivena na koledžu.\nAksionov je proglasio trodnevnu žalost na krimskm poluostrvu.\nRuski predsednik Vladimir Putin, koji se nalazi u Egiptu, rekao je da je napad na koledžu na Krimu tragedija i uputio saučešće porodicama žrtav\nautor: JU, MIM\tizvor: Beta


Asocijacija lokalnih političkih organizacija Građanski front pozvala je sve gradove u Srbiji da naprave lanac „Buke protiv diktature“, navodeći da su se juče takvom pozivu koji je krenuo iz Kosjerića, odazvali Požega, Užice i Valjevo, dok je Apatin pozvao Sombor.\nKako se navodi u današnjem saopštenju, Građanski front je „pokrenuo ovaj lanac kako bi se što više gradova uključilo u akciju ‘Bukom protiv diktature’, koju je pokrenula Inicijativa Ne davimo Beograd, u borbi za slobodnu i demokratsku Srbiju.\n„Buka protiv diktature digla je prethodnih dana celu Srbiju na noge i to u trenutku kada su nam sem prozora i balkona drugi javni prostori zatvoreni zbog opasnosti od širenja zaraze. Ovih dana, pored prozora i balkona, građani prave buku i ispred svojih ulaza, zgrada i kuća“, navodi se u saopštenju.\nGrađanski front – Ne davimo Beograd, Lokalni front, Kritična masa Kula, Građanski front Vlasotince, Bez straha Apatin, Lokalni front Valjevo, Udruženi pokret slobodnih stanara Niš, Inicijativa za Požegu su inicijative i organizacije koje su pozvale na akciju „Bukom protiv diktature“ kojom građani pravljenjem buke u 20.05 sati iskazuju svoje nezadovoljstvo odlukama i merama vlasti u Srbiji.\nPismo organizatorima Samita EU – Zapadni Balkan: Sprečite urušavanje demokratije u Srbiji\nInicijativa Ne davimo Beograd je povodom samita EU – Zapadni Balkan, koji se održava 6. maja, otvorenim pismom apelovala na EU da „spreči dalje urušavanje demokratije u Srbiji„, saopšteno je iz ove Inicijative.\nU otvorenom pismu se traži od EU da utiče na zemlje kandidate „da zaustave napade, pritiske i zastrašivanja građana, aktivista, nezavisnih novinara, i opozicionih političara, sa posebim fokusom na poslednja dešavanja u Srbiji tokom pandemije kada je vlast angažovala huligane i organizovala „bakljade“ sa krovova kako bi odgovorila na građansko nezadovoljstvo koje se javilo kao reakcija na poteze vlasti u vidu pravljenja buke sa prozora i balkona“.\nU pismu se apeluje na Evropsku uniju da se obaveže na sprovođenje ambicioznih mera u domenu zaštite životne sredine i na Zapadnom Balkanu na osnovu predloga Evropskog zelenog dil-a (European Green deal), saopšteno je iz Inicijative Ne davimo Beograd.


Istorijska poseta predsednika Burme i nastavak pretresa u vezi sa skandalima američke vlade, obeležja su predstojeće nedelje u Vašingtonu\nŠest meseci posle posete predsednika Baraka Obame Rangunu, predsednik Tein Sein danas uzvraća posetu dolaskom u Belu kuću. Obama je prošlog novembra hvalio demokratske reforme u Burmi.\n„Diktatura je posle pet decenija popustila svoj zahvat. Pod predsednikom Teinom Seinom, želja za promenama je dočekana programom reformi. Na čelu vlade je civil, a parlament se potvrđuje.“\nPosle decenija bez odnosa, Sjedinjene Države vide saradnju sa Burmom kao podsticaj dalje političke i ekonomske liberalizacije. Ako bi Obama pritisnuo svog burmanskog kolegu u pogledu važnosti poštenog i transparentnog vladanja, to bi se dogodilo u vreme kada je i američka administracija pod istragom zbog sopstvenih grešaka.\nKongresna ispitivanja višestrukih skandala koji okružuju Obaminu administraciju se nastavljaju. Vršilac dužnosti američke poreske uprave je prošle nedelje dao ostavku, pošto je ta služba priznala da je konzervativne političke organizacije tretirala mnogo pažljivije.\n„Hteo bih da se izvinim u ime Poreske službe za greške koje smo napravili i lošu uslugu koju smo pružili našim mušterijama. Pogođene organizacije i američka javnost zaslužuju bolje.“\nZakonodavci kao što je Kevin Brejdi žele tačno da saznaju šta se dogodilo u u poreskoj službi i da li je Obamina administracija znala i čak odobrila takve aktivnosti\n„Da li je ovo i dalje Amerika? Da li je ova vlada toliko opijena vlašću da je spremna da iskoristi svu svoju silu, svu moć, da maltretira i plaši prosečnog Amerikanca koji jedino želi da mu se čuje glas?“\nZvaničnici Bele kuće ističu da je Poreska uprava politički nezavisna služba. Predsednik Obama kaže da je i on zaprepašćen skandalom.\n„To je neoprostivo i Amerikanci su s pravom ogorčeni zbog toga, a ogorčen sam i ja. Neću da tolerišem takvo ponašanje u bilo kojoj agenciji.“\nOčekuje se da krajem nedelje predsednik govori i o američkoj borbi protiv terorizma, što obuhvata i davno obećanje njegove administracije da će da zatvori pritvorsku jedinicu u Zalivu Gvantanamo na Kubi.


Sve što slika može da kaže bolje od reči\nOvo je prostor za praktičare i njihove dobre prakse jer .... slika nekad kaže i više od reči.\nVrtići bez granica - galerija broj 1\nDeca rađe i lakše uče zajedno, jedna od drugih, u akciji, kada su okupljena oo zajedničkog zadatka, kada mogu da postavljaju pitanja i hipoteze, da istražuju, otkrivaju, donose zaljučke i kreiraju sopstvene produkte učenja. Dokumentovanje tog procesa ne samo da donosi radost pažljivom posmatraču već omogućava i njegovo učenje i profesionalni razvoj.\nUredimo dvorište za našu decu –roditelji kao inicijatori!\nUčestvovanje porodice u programu i saradnja sa zajednicom je od krucijalne važnosti za dobrobit svakog deteta. Roditelji i zajednica dobijaju priliku da učestvuju u aktivnostima vezanim za učenje i odrastanje dece. Stalna saradnja, druženje i održavanje različitih aktivnosti i radionica, konsultovanje i razmena informacija sa roditeljima, pomažu da deca lakše i brže uče.\nOdržan drugi okrugli o kvalitetnim programima predškolskog vaspitanja i obrazovanja\nU okviru projekta “Vrtići bez granica 2 – kvalitetno inkluzivno predškolsko vaspitanje i obrazovanje u Srbiji“ u Beogradu je 29. januara 2016. održan drugi okrugli sto o kvalitetnim programima u predškolskom vaspitanju i obrazovanju.


BalkanMagazin :: Cene upetostručile dobit Gasproma\nčetvrtak, 30. avgust 2018 17:03\nGasprom upetrostručio dobit u odnosu na prošlogodišnje poslovanje. Izgrađeno već 80 odsto oba kraka Turskog toka a u Rusiji počele pripreme za gradnju gasovoda Severni tok 2.\nZahvaljujući višim cenama energenata neto dobit Gasproma više je nego upeterostručena u drugom tromesečju ove godine.\nGasprom je drugo tromesečje zaključio s neto dobiti od 259 milijardi rubalja (3,26 milijardi evra), što je više nego pet puta više od rezultata poslovanja u istom periodu prošle godine.\nU Gaspromu navode da su u prvoj polovini godine u Evropsku uniju i Tursku isporučili više od 101 milijarde kubnih metara prirodnog gasa, što je šest odsto više nego u istom period prošle godine. To odgovara udelu u evropskom tržištu od 34 odsto.\nProsečna cena gasa namenjenog izvozu u prvoj polovini ove godine porasla je za četvrtinu u odnosu na isti period prošlegodine, na prosečnih 13.858 rubalja za hiljadu kubnih metara gasa.\nIzgrađeno već 80 odsto Turskog toka\nGasprom je već izgradio 80 odsto od ukupne dužine gasovoda Turski tok duž oba kraka, izjavio je izvršni direktor ovog ruskog holdinga Aleksej Miler.\n„Izgradnja gasovoda Turski tok je u toku, a 1.500 km cevi ili oko 80 odsto od ukupne dužine gasovoda je položeno za oba kraka“, rekao je Miler, govoreći na sastanku posvećenom danu radnika naftne i gasne industrije.\nProjekat Turski tok podrazumeva izgradnju gasovoda iz Rusije u Tursku, koji se sastoji od dva kraka kapaciteta od po 15,57 milijardi kubnih metara.\nPrvi krak je predviđen za isporučivanje gasa turskim potrošačima, a počeće da radi tokom ove godine. Drugi krak je namenjen za snabdevanje zemalja južne i jugoistočne Evrope, a njegovo puštanje u rad planirano je za 2019. godinu. Gasprom razmatra varijante produžetka Turskog toka preko Bugarske i Srbije, ili preko Grčke i Italije.\nPočele pripreme za izgradnju Severnog toka 2 u Rusiji\nNord strim 2 je počeo sa pripremama za izgradnju dela gasoovda Severni tok 2 u Rusiji, saopštio je predstavnik kompanije.\n„Potvrđujem da je kompanija Nord strim 2 počela sa raščišćavanjem trase gasovoda od vegetacije i izgradnjom privremenog prilaznog puta u Kurgalskom rezervatu“, rekao je predstavnik kompanije.\nRadovi se izvode u skladu sa odlukom Ministarstva za infrastrukturu, uzimajući u obzir okolinu, što je predviđeno zaključcima Državne ekološke ekspertize.\nProjekat Severni tok 2 podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod bi trebalo da bude izgrađen pored Severnog toka. On će proći preko teritorija ili ekonomskih zona zemalja duž obale Baltičkog mora: Rusije, Finske, Švedske, Danske i Nemačke.


Teretana na otvorenom za mlade u Donjoj Trnavi\nPočetak/Društvo/Teretana na otvorenom za mlade u Donjoj Trnavi\nU Donjoj Trnavi postavljena je teretana na otvorenom, za koju je iz budžeta opštine Crveni krst izdvojeno 150.000 dinara. Cilj je da se mladi ljudi rekreativno bave sportom i sastaju, kaže predsednik ove opštine, Miroslav Milutinović i najavio postavljanje još tri teretane na području opštine.\nU centru Donje Trnave postavljena je teretana na otvorenom.\nPredsednik Saveta građana u ovom selu, Miloš Nikolić ocenjuje ovakav potez opštine Crveni krst kao pozitivan, jer se na ovaj način brine o omladini koja živi na ruralnom području.\n„Menadžment Gradske opštine Crveni krst kroz posebnu pažnju posvećuje pravljenju ambijenata za mlade ljude, gde će se sastajati. Cilj je da ovakvim sportskim prostorima što više privučemo mlade ljude da žive zdravim životom i odvratiti ih od ulica, računara i kafića“, kaže predsednik GO Crveni krst, Miroslav Milutinović.\nMilutinović dodaje da će tokom sledeće godine na području opštine Crveni krst biti postavljene još tri teretane na otvorenom.\nDonja Trnava Gradska opština Crveni Krst teretana na otvorenom


Smatramo da Jovanović treba da se brani sa slobode ili da se eventualno usvoji neka druga mera koja je predložena u žalbi. Smatramo da delo apsolutno ne postoji i da ne postoji nikakva osnovana sumnja da je on učinio ono za šta ga terete.\nOvo je na večerašnjem protesnom skupu u Gračanici koji su povodom određivanja pritvora do 30 dana Risti Jovanoviću organizovali predstavnici Udruženja Crnogoraca na Kosovu istakla advokat Jovana Filipović.\nOna je podsetila da je Risto Jovanović uhapšen za Vidovdan na Gazimestanu kada je pokušavao da zaštiti monahinju od maltretiranja kosovske policije.NJemu se stavlja na tert “širenje nacionalne i verske mržnje” odnosno da je pevao pesme protiv Albanaca , što je na salsušanju pred osnovnim sudom kategorično negirao.\nNaime, na snimcima kamera tokom obeležavanja Vidovdana na Gazimestanu, dok je pripadnicakosovske policije zahtevala od monahinje da pokaže lične stvari, Risto je kazao da je to božija žena i da je ne diraju!!!Međutim, u optužnici se navodi da je pevao i pesmu Vidovdan i podizao tri prsta što prema rečima advokatice Filipović ne znači nikakv krivično delo, već je reč o verskoj pesmi dok tri prsta takođe predsavljaju versko “obeležje”.Na protesnom skupu na kojem je bio nekoliko destina mladih traeno je da se Risto Jovanović bezuslovno pusti iz pritvora i da mu se omogući da se brani sa slobode.\nNa odluku prištinskog Osnovnog suda o pritvoru Jovanovića, koji je sproveden u Pritvorsku jeidncu u severnoj Mitrovici, advokatica Jovana Filipović podnela je žalbu Apelacionom sudu.\nNakon skupa ispred Doma kulture Gračanica učesnici su se uputili u protestnu šetnju kroz centar Gračanice do spomenika Milošu Obiliću gde je od prištinskih vlasti zatraženo da umesto što hapse i maltretiraju nedužne Srbe konačno procesuiraju brojna zlodela albanskih ekstremista prema Srbima i njihovoj imovini i SPC.Organizatori protesta su najavili da ukoliko Jovanoviću ne bude omogućeno da se brani sa slobode da će nastaviti sa svakodnevnim protestima.\nJovana Filipović protest u Gračanici Risto Jovanović hapšenje na Gazimestanu


Tači najvio ukidanje taksi?\nPredsjednik samoproglašenog Kosova Hašim Tači obećao je američkim zvaničnicima da je spreman da ukine carinu od 100 odsto na robu koja se uvozi iz Srbije, piše "Vašington post".\nU tekstu se dodaje da je Tači u razmjeni elektronske pošte sa "Vašington postom" prošle sedmice rekao da je "spreman da razmotri ukidanje carina ukoliko se Kosovu otvori jasan put prema postizanju `Konačnog mirovnog sporazuma` sa Srbijom".\n"Da, carine su vanredna mjera. Sa naše strane postoji spremnost da se to ukine. Ta riješenost je još veća ukoliko osjećamo podršku i rukovođenje od svojih partnera u ovome. Ja ću, sa svoje starne, ponovo uvjeriti narod Kosova da su rukovođenje i podrška u potpunosti tu", rekao je Tači, prenosi američki list.\nAmbasador Grenel pozvao na normalizaciju odnosa Beograda i Prištine i na direktne razgovore dvije strane kada se sastao sa Tačijem, rekli su američki zvaničnici, piše "Vašington post".\nAmbasador je saopštenju dostavljenom listu rekao da bi ukidanje carina "pomoglo da se pošalju pravi signali" o tome da je Tači ozbiljan kada je riječ o pregovorima i izgradnji povjerenja između dvije strane.\nGrenel je rekao Tačiju da je zabrinut zbog stanja prava gej osoba na Kosovu, dodaje list.\nHašim Tači takse Kosovo\nTakse će ostati zauvijek, ako Srbija ne prizna nezavisnost Kosova\nNema razgovora dok se ne ukinu takse\nRekao ne Federiki Mogerini\nHaradinaj ne želi da ukine takse, odbio prijedlog Brisela\nLokalni vlastodršci uništili sva preduzeća kojima su upravljali


Nakon Severne Koreje i Iran demonstrira moć lansiranjem balističke rakete - Princip | Princip\nAdded by Stefan Martinović on 08/03/2016.\nTags: Balističke rakete, Iran, SAD, Sankcije, UN\nIran je sproveo više probnih lansiranja balističkih raketa sa ciljem demonstracije moći, saopštava Teheran.\nU zvaničnom saopštenju koje prenosi državna novinska agencija Irana – IRNA – probe pokazuju sposobnost zemlje da se „suprotstavi pretnjama” po teritorijalni integritet. U saopštenju se probe opisuju kao vojne vežbe prilikom kojih su „balističke rakete ispaljene iz silosa” u različitim delovima zemlje.\nOvaj potez dolazi nakon što su SAD uvele nove sankcije raketnom programu Irana u januaru, gotovo istovremeno kada su sankcije vezane za iranski nuklearni program ukinute.\nPorobe pod nazivom „Moć velajata”, referenca na versku doktrinu vođstva islamske republike, sprovele su vazduhoplovne snage Revolucionarne garde, saopštava IRNA.\nZvanična novinska agencija Garde, Sepah, prenela je izjavu za štampu koja potvrđuje probna lansiranja. Ova proba dolazi dve nedelje pre izbora.\nPoput Severne Koreje, Iran zadržava pravo da razvija oružje za očuvanje suvereniteta i nezavisnosti, pravo koje imperijalizmu SAD ne odgovora i kojem žele da stanu na put. Lansiranje balističkih raketa nije samo demonstracija moći već i prkos protiv sankcija.


Oduzimanje broja protiv pravila RATEL, nadležni da reaguju – Krstarica\nOduzimanje broja protiv pravila RATEL, nadležni da reaguju\nTanjug 15. novembra 2021. 11:59\nNOVI SAD – Nacionalna organizacija potrošača Srbije (NOPS) pozvala je danas korisnike Telenora da ih kontaktiraju i zaštite svoja prava, ukoliko im je posle zahteva za raskid ugovora, zbog najavljenog poskupljenja, onemogućeno da zadrže svoj broj telefona.\nIz NOPS su objasnili da po važećim zakonima, pod uslovom da su izmirena sva dugovanja, ni jedan mobilni operater nema pravo da odbije prenos broja u drugu mobilnu mrežu.\nIako su iz Telenora ranije za Tanjug demantovali da će brojevi telefona biti oduzimani, NOPS navodi da Telenor nezadovoljne korisnike, pored pojašnjenja o poskupljenju od 6,9 odsto od 9. decembra, upozorava da raskid ugovora za sobom povlači gubitak broja telefona.\n„Ukoliko je reč o broju xxxxxxxxx, možeš podneti zahtev za raskid ugovora. Potrebno je da imaš u vidu da u tom slučaju gubiš svoj broj telefona“, navodi se u jednoj od prepiski korisnika sa operaterom.\nIz Udruženja su istakli da u Pravilniku o prenosivosti broja Regulatorne agencije za elektronske komunikacije i poštanske usluge (RATEL) stoji da operater može da odbije prenos broja, pod uslovom da je zahtev za prenos nepotpun, kod neregistrovanog pripejd korisnika ili ako postoje neregulisana dugovanja.\nNOPS je zbog prigovora u vezi sa odgovorima Telenora pozvao Ministarstvo trgovine, turizma i telekomunikacija i RATEL da reaguju i razreše dileme koje postoje u javnosti.\nOni su uputili građane da se o prenosu broja dodatno informišu na zvaničnim internet stranicama Agencije – prenesibroj.rs i ratel.rs.


Balans+ samouslužne stanice za bicikle obradovale Novosađane: Imlek nastavlja društveno odgovornu akciju širom Srbije - Zena.rs\nBalans+ samouslužne stanice za bicikle obradovale Novosađane: Imlek nastavlja društveno odgovornu akciju širom Srbije\nNakon postavke Balans+ samouslužnih servisa za bicikle u Beogradu, kompanija Imlek nastavila je ovu društveno odgovornu akciju i u Novom Sadu. Akcija će biti sprovedena i u drugim gradovima širom Srbije, kako bi se ukazalo na važnost bavljenja fizičkom aktivnošću, praćenu izbalansiranom i raznovrsnom ishranom, a sve u skladu sa vrednostima koje neguje brend Balans+.\nServis za sve Foto: Promo\n„Imajući u vidu da je Novi Sad poznat po velikom broju rekreativnih biciklista, odlučili smo da upravo Novosađanima pružimo mogućnost da na nekoliko lokacija u gradu provere ispravnost svog bicikla, otklone eventualne kvarove ili napumpaju gume. Reč je o Beogradskom keju, Spensu i Štrandu, prometnim gradskim lokacijama koje okupljaju veliki broj ljubitelja ovog vida rekreacije. Naša kompanija će u cilju promocije zdravih životnih navika akciju sprovesti i u drugim gradovima u Srbiji“, izjavila je Marija Malović, regionalni menadžer za odnose s javnošću kompanije Imlek.\nKompanija Imlek u saradnji sa Skupštinom grada Beograda donirala uskršnje paketiće deci iz Zvečanske\nBlic poklanja prvu knjigu čuvene autorke dr Ane Gifing


Ističe rok za preuzimanje para, a posle toga se gase računi! - Alo.rs\nZa više od milion zaposlenih legla i treća, poslednja runda državne pomoći u vidu minimalaca\nNaime, 7. jula je preduzetnicima, za više od milion zaposlenih legla i treća, poslednja runda državne pomoći u vidu minimalaca. Prvi minimalac uplaćen je početkom maja, a drugi u prvoj nedelji juna. Na račune poslodavaca za svakog zapolsneog leglo je nešto više od 90.000 dinara za tri meseca.\nViše od milion zaposlenih dobilo je ukupno po 750 evra pomoći od države i to je deo ekonomskog paketa podrške države vrednog 5,1 milijardu evra. Preduzetnici, mikro, mala i srednja preduzeća imala su pravo po ceo minimalac od 30.000 dinara, a zaposleni u velikim preduzećima po 15.000 dinara po radniku.\nPrethodnih dana, u više navrata, se moglo čuti da država ne planira da ide sa dodatnim paketom podrške, a iz Ministarstva finansija je stigla i zvanična poruka da jeste teško, ali da ekonomiji ne preostaje ništa drugo nego da se prilagođava novonastalim okolnostima.\nTri minimalca za više od milion radnika koštala su državu 800 miliona evra, a oko 600 miliona evra država je izdvojila da bi građanima isplatila po 100 evra.\nminimalac novac ekonomija


BBC: Vlada Srbije "na rubu kolapsa" - Klix.ba\nBBC: Vlada Srbije "na rubu kolapsa"\n5.2.2008. u 21:48\nSamo dva dana nakon pobjede Borisa Tadića na predsjedničkim izborima vlada Srbije je na rubu kolapsa, javlja dopisnik BBC-a iz Beograda.\nU vladajućoj koaliciji, naime, u toku je ozbiljan spor oko toga da li Beograd ove sedmice treba potpisati sporazum koji mu nudi Evropska unija.\nVećinu u vladi Srbije imaju Demokratska stranka i G-17 plus, stranke koje se zalažu za potpisivanje tog dokumenta koji, između ostalog, govori i o trgovinskim povlasticama za Srbiju i o ukidanju viza za putovanje u zemlje EU-a.\nPremijer Vojislav Koštunica se još jednom usprotivio planovima svojih koalicijskih partnera u vladi da u četvrtak potpišu s EU-om taj privremeni politički sporazum, čime je nagovijestio krizu svog kabineta.\nKoštunica je rekao da bi potpisivanje ugovora s EU-om o trgovini, viznom režimu i razmjeni u oblasti obrazovanja predstavljalo "prešutno prihvatanje planova EU-a o upućivanju policijsko-pravosudne misije na Kosovo".\nOn je dodao da bi time Srbija postala "prva država koja bi indirektno priznala očekivanu jednostrano proglašenu nezavisnost Kosova, suprotno svome ustavu", i odlučio da u četvrtak neće sazvati sjednicu Vlade, kako je izjavio njegov savjetnik Branislav Ristivojević.\n"Predsjednik Vlade je donio odluku da u četvrtak neće sazvati sjednicu Vlade, već će tu sjednicu zakazati poslije održane sjednice Skupštine Srbije", rekao je Ristivojević agenciji Beta.\nKoalicija Demokratska stranka Srbije - Nova Srbija obezbijedila je dovoljan broj potpisa za održavanje sjednice Skupštine, jer su inicijativu podržali i poslanici SPS-a i SRS-a.\nWashington: Bojni susreti zvaničnika BiH i SAD-a\nRijad zatvorio svoju ambasadu u Čadu nakon smrti dviju Saudijki\n05.02.2008. u 21:46


O nama - Victorious - Edukativni kutak\nTokom rada prepoznali smo potrebe tržišta i u svoju ponudu uvrstili :\n-pomoć u savladavanju gradiva iz nastavnih predmeta:\nsrpski jezik,matematika,fizika,hemija,nemački jezik,engleski jezik\n– kurseve stranih jezika (nemački i engleski jezik)\n– pripremnu nastavu za polaganje završnih ispita iz srpskog jezika i matematike\nPočetkom 2017. godine smo učestvovali u projektu „Kreativni biznis inovacioni generator“ koji je organizovan od strane Razvojne agencije Srbije,Biznis inkubator centra Kruševac,Visoke poslovne škole prof.dr. Radomir Bojković. Nagradjeni smo priznanjem za učešće i saradnju na izradi inovacionih planova.\nU drugoj polovini 2017. godine smo učestvovali na konkursu za projekat „ Imam diplomu i slobodan sam“. Tiče se razvoja efikasnih usluga u zajednici u oblasti obrazovanja i socijalne zaštite na lokalnom nivou.\nProjekat je pod pokroviteljstvom Ministarstva za rad ,zapošljavanje,boračka i socijalna pitanja,a finansira ga Evropska unija. Edukativni kutak „Victorious“ će raditi oblast edukacije profesora i učenika u srednjim i osnovnim školama.\nKrajem 2017. godine uspostavili smo saradnju sa firmom „Serbolab“ koja se bavi ekspertskom migracijom medicinskih radnika. Serbolab je članica Dekra grupe , nemačke firme koja se bavi edukacijom i zapošljavanjem medicinskih radnika. Na taj način smo postali prvi izdvojeni centar za edukaciju i ekspertsku migraciju medicinskih radnika.\nProfesorski tim Edukativnog kutka „Victorious“ se svakodnevno širi i trenutno broji petnaest saradnika u oblastima edukacija koje pokrivamo.\nU svojim moderno opremljenim prostorijama za rad posedujemo sva neophodna učila i nastavna sredstva za kvalitetan i uspešan rad.\nZadovoljni korisnici naših usluga su najveća motivacija da nastavimo kvalitetno i uspešno da radimo.


HTEC Архиве - Sve o novcu\nNajsavremenije rešenje srpskih kompanija i fakulteta\nby Vesna Lapčić 10/03/2022\n“Uložili smo mnogo vremena i truda u razumevanje svakog poznatog tipa ljudskog stiska i logike iza nečega tako naizgled jednostavnog kao što je motorika ljudske šake. Upravljanje pokretima ljudske šake moralo je biti potpuno automatizovana i samosvesna aktivnost uz pomoć senzora i komplikovanih komunikacionih protokola. Kada se istraživanje i razvoj\nodvijaju u potpuno zelenom polju inovacija, gde se testiraju radikalno nove ideje, najveći izazov je obično pronalaženje dostupnih neophodnih materijala i delova ili njihovo pravljenje i uklapanje što je sve uspešno realizovano i sada imamo kompletan proizvod koji će unaprediti širok spektar rada i procesa”, izjavio je Darko Todorović, direktor inženjeringa u\nHTEC-u i šef istraživačke grupe za Robotiku na Elektronskom fakultetu u Nišu.\nIdeja za ovaj projekat potekla je od Prof. Dr. Mirka Rakovića, vanrednog profesora Robotike na FTN-u, i suvlasnika kompanije Sigmoid, iskusnog istraživača i stručnjaka u oblasti robotike, sa vizijom da reši pitanje podizanja i spuštanja objekata uz pomoć fleksibilnih senzorskih šaka.\nHTEC Group se pridružila projektu kako bi svojom ekspertizom iz domena senzora i robotike pomogla talentovanom mladom timu da razvije inovativnu tehnologiju koja bi obezbedila isplativ i proizvodno spreman projekat robotske ruke sa tri prsta koji je sada razvijen i već ponuđen privredi.


Demonstranti na aveniji Pensilvanija u Vašingtonu, 24. mart 2018. (AP Photo/Alex Brandon)\nStotine hiljada demonstranata okupilo se u Vašingtonu i gradovima širom Amerike, zahtevajući uvođenje strožijih zakona o kontroli oružja, nakon što je niz nedavnih masovnih pucnjava izazvao bes i potrebu mladih ljudi da se uključe u politički aktivizam.\nOrganizatori današnjeg skupa su učenici srednje škole Mardžori Stounmen iz Parklenda na Floridi gde je u poslednjoj masovnoj pucnjavi 14. februara poginulo 17 osoba.\nOni zahtevaju da se životi dece stave kao prioritet u zemlji u kojoj su masovne pucnjave postale epidemija.\nProtest i u Parklendu na Floridi, 24. mart 2018.\nViše od 800 sličnih marševa je planirano u svakoj od 50 američkih država i u drugim zemljama.\nAmerikanci oklevaju da se odreknu oružja i do sada je bilo samo nekoliko izmena u zakonu o naoružanju kao odgovor na masovne pucnjave, te će jedno od problema za organizatore biti kako da ovaj jednodnevni događaj, bez obzira na broj učesnika, postane katalizator za značajne zakonske promene.\nPrema istraživanju agencija Asošijeted pres, skoro polovina ispitanika u SAD ne očekuje od političara da učine nešto po pitanju promene zakona o naoružanju.\nStudenti aktivisti su međutim počeli da se fokusiraju na registraciju birača za kongresne izbore, koji će se održati u novembru ove godine.\nNikol Sprigs, levo, i Ejpril Amarš plaču na "Maršu za naše živote" u Vašingtonu 24. marta 2018. One su sa prijateljima i porodicom došle na protest u znak sećanja na 17-godišnjeg Džamahrija Sidnora, koji je upucan u avgustu 2017. u Vašingtonu (AP Photo/Andrew Harnik)\nVebsajt “Marša za naše živote” prenosi da su blizu cilja prikupljanja 3 miliona 800 hiljada dolara.\nHolivudski glumac Džordž Kluni i njegova supruga, advokat Amal Kluni poklonili su toj organizaciji 500.000 dolara, a istu sumu su zatim donirali glumica i TV voditeljka Opra Vinfri, reditelj Stiven Spilberg i producent Džefri Kacenberg. Komičarka Elen Dedženeres i kompanija za fotografije Šaterflaj (Shutterfly) su zajedno poklonili 50.000 dolara. Manekenka Krisi Tigen i njen suprug, muzičar Džon Ledžend obećali su 25.000 dolara za “Marš za naše živote”.\nKlunijevi, komičar Džimi KImel, pevačice Arijana Grande, Majli Sajrus, Demi Lovato, i glumice Dženifer Hadson, Sofija Vergara i Džuli Bouen su svi izrazili nameru da se priključe današnjem maršu u Vašingtonu.\nNacionalna asocijacija za oružje (NRA), dominanti lobi za prodaju oružja u SAD, je najveći protivnik pooštravanju zakona o naoružanju.


SRBIJA: Svaki četvrti građanin na ivici siromaštva\nSRBIJA: Svaki četvrti građanin na ivici siromaštva\nU Srbiji, prema zvaničnim podacima, svaki četvrti građanin, odnosno 1,8 miliona ljudi, živi na granici siromaštva, a dok stručnjaci ocenjuju da za izradu dugo najavljivanih socijalnih karti nema ni ljudi, ni para, nadležni najavljuju da je u pripremi nova strategija za borbu protiv siromaštva.\nŠunderić je Tanjugu rekao da je u toku priprema nove strategije, koja će se zvati Program reformi u oblasti zapošljavanja i socijalne politike.\n„Do kraja godine će taj dokument biti predat Briselu, a već od sledeće godine očekujemo i punu primenu. Ovoga puta će to biti efikasnije, jer će primenu kontrolisati i Evropska komisija“, smatra Šunderić.\n„Ti ljudi nisu nužno siromašni, već samo imaju veći rizik da to budu. Prag rizika od siromaštva u 2012. godini iznosio 13.680 dinara mesečno za jednočlano domaćinstvo“, rekla je Tanjugu Tijana Čomić iz RZS-a i dodala da je za tročlanu porodicu prag rizika od siromaštva 24.624 dinara, a za četvoročlanu 28.728 dinara.\nOna smatra da ugroženi građani ne bi trebalo da se nadaju socijalnim kartama, jer na prvom mestu „nema ko da popiše 1,8 miliona ljudi“.\n„Država nema institucije, mehanizme, sredstva ni kadrove, a pre svega političku volju da popiše imovinu tih građana. Ne zna se ni ko bi o tim ljudima brinuo, koje socijalne institucije, državne ili privatne. Već vidimo da je profit ušao u mnoge od tih oblasti“, rekla je Novaković Tanjugu.\nOna je dodala da, sve i da dođemo do socijalnih karata, rezultat bi bio da se oskudna sredstva dodeljuju samo najugroženijima.\nPrimera radi, u julu je za novčanu socijalnu pomoć izdvojeno 1,12 milijardi dinara i to za 267.949 osoba. Osnovica za isplatu je 7.704 dinara, a posebnu mesečnu naknadu od 13.228 dinara prima 446 osoba.\nZa dečji dodatak, ukupan iznos je nešto veći od milijardu dinara, a prima ga 204.755 porodica za 384.334 dece. Redovan iznos dodatka je 2.593, a uvećan 3.371 dinar. Cenzus za ostvarenje prava je da prihodi u porodici po članu domaćinstva ne prelaze 8.051 dinar.\n„Za njih je program narodnih kuhinja neophodan i to im je obično jedini obrok dnevno“, kaže Milenović.\n„U našim zakonima dominira anglosaksonski model, a to je da je pojedinac odgovoran za sebe i svoju porodicu, a na siromašne se gleda kao na gubitnike, nesposobne da doprinose društvu. S druge strane, nama bi više odgovarao nemački model od koga se beži, a to je socijalno-tržišna privreda koja ima veća sredstva i pravednije ih raspodeljuje“, rekla je ona.\nUz to, prema njenom mišljenju, ovoj grupi treba dodati još oko 150 do 200 hiljada ljudi koji su ili će u 2014. ostati bez posla. Problem se, kako kaže, vremenom i produbio, pa sada imamo i „nove siromahe“, a to su zaposelni.\n„To znači da im država ide na ruku“, ocenila je Novaković i dodala da bi država ako želi reforme, „morala najpre sebe da reformiše“.


168. hitna sjednica Vlade Federacije BiH\nDnevni red 168. hitne sjednice Vlade FBiH\na) Prijedlog odluke o davanju prethodne saglasnosti Nadzornom odboru Privrednog društva JP Elektroprivreda BiH d.d. - Sarajevo za razrješenje vršilaca dužnosti članova Uprave Privrednog društva JP Elektroprivreda BiH d.d. - Sarajevo\nb) Prijedlog odluke o davanju prethodne saglasnosti Nadzornom odboru Privrednog društva JP Elektroprivreda BiH d.d. - Sarajevo za imenovanje članova Uprave Privrednog društva JP Elektroprivreda BiH d.d. - Sarajevo\nc) Prijedlog odluke o davanju prethodne saglasnosti Nadzornom odboru Privrednog društva JP Elektroprivreda BiH d.d. - Sarajevo za imenovanje vršioca dužnosti izvršnog direktora za ekonomske poslove Privrednog društva JP Elektroprivreda BiH d.d. - Sarajevo\n2. Prijedlog odluke o izmjeni Odluke o davanju prethodne saglasnosti na Prijedlog za imenovanje vršilaca dužnosti članova Nadzornog odbora Privrednog društva „Operator-Terminali Federacije“ d.o.o. Sarajevo\na) Prijedlog odluke o davanju prethodne saglasnosti Nadzornom odboru JP BH Pošta d.o.o. Sarajevo za donošenje Odluke o razrješenju vršioca dužnosti člana Uprave Društva\nb) Prijedlog odluke o davanju prethodne saglasnosti Nadzornom odboru JP BH Pošta d.o.o. Sarajevo za donošenje Odluke o imenovanju člana Uprave Društva - izvršnog direktora\n4. Prijedlog zaključka


Tuča osuđenika u Kazneno-popravnom zavodu u Zenici: Robijašu katancima razbio protezu - Glas Srpske\nJelena Stanić 09.04.2020 05:06\nZENICA - Osuđenici Amel Sejfović, Ismar Halilović i Edin Smajić povrijeđeni su u tuči 11 zatvorenika Kazneno-popravnog zavoda “Zenica” i nalaze se pod ljekarskim nadzorom u stacionaru ove ustanove, kazao je izvor “Glasa Srpske”.\nPrema nezvaničnim informacijama, uzrok okršaja koji se desio u subotu tokom šetnje zatvorenika su nesuglasice između Sejfovića i Halilovića, koje postoje još prije dolaska u zenički zatvor.\n- Halilović, koji u KPZ-u izdržava kaznu od 12 godina zbog ubistva Damira Hodovića iz 2017. godine, navodno je ranije provocirao Sejfovića u sarajevskom pritvoru. Sejfović je sada tražio izvinjenje, što Halilović nije htio da uradi - kazao je izvor “Glasa Srpske”.\nDodao je da je u Halilovićevu odbranu stao Smajić, koji je kazao da Halilović nije lud da se izvinjava za nešto od prije nekoliko godina.\nPrema riječima ovog izvora, to je navodno razbjesnjelo Sejfovića te je izbila tuča između dvije grupe. Sejfović je stavio u čarapu tri katanca, koja služe za zatvaranje kaseta u zatvorima, napao osuđenike te jednom od njih je razbio protezu. Osim njih, u obračunu su učestvovala još osmorica zatvorenika.\nDirektor KPZ “Zenica” Redžo Kahrić potvrdio je za “Glas Srpske” da su u incidentu, koji se desio u subotu, povrijeđena tri zatvorenika, ali da su čuvari brzo reagovali i obuzdali ih.\n- Slijede kaznene mjere i disciplinski postupci protiv učesnika tuče. Ministarstvu pravde FBiH uputio sam zahtjev da jednom osuđeniku budu određene mjere usamljenja u trajanju od 90 dana, što bi značilo da bi bio smješten u prostoriju u kojoj bi imao samo posteljinu na korišćenje - kazao je Kahrić, ne želeći da iznosi detalje niti imena osuđenika.\nKahrić je istakao da je upozorio zatvorenike da paze na ponašanje u toku vanrednih mjera, jer će svima koji ne poštuju pravila biti ukinute pogodnosti koje su do tada imali.\n“Glas Srpske” saznaje da je samica predložena Amelu Sejfoviću, kojem se sudi u Kantonalnom sudu u Sarajevu jer je organizovao kriminalnu grupu da bi pobjega iz zatvora. On je ranije pravosnažno osuđen na 14 i po godina robije zbog pljačke Rajfajzen banke i ubistva bicikliste.\nU KPZ “Zenica” su se prije dvije godine potukli zatvorenici zbog duga od 100 KM, a jedan od njih je tada pet puta izboden oštrim predmetom napravljenim od ručke brisača za pod. Tada su lakše povrijeđena i dvojica čuvara.


Francuski parlamentarci: Da Krim nije ruski, bio bi kao Donbas - 22.07.2015, Sputnik Srbija\nDelegacija francuskih poslanika, predvođena bivšim ministrom saobraćaja Tijerijem Marijanijem, biće prva velika grupa visoko pozicioniranih zapadnih političara... 22.07.2015, Sputnik Srbija\n10:18 22.07.2015 (Osveženo: 16:19 05.10.2015)\nDelegacija francuskih poslanika, predvođena bivšim ministrom saobraćaja Tijerijem Marijanijem, biće prva velika grupa visoko pozicioniranih zapadnih političara koji će posetiti Krim od njegovog prisajedinjenja Rusiji.\nKrim je sastavni deo Rusije, imajući u vidu istoriju, kulturu i demografiju, rekao je Marijani Sputnjiku i dodao da ovaj stav dele neki od francuskih poslanika, kao i većina francuskih državljana.\n„Delegacija francuskih poslanika na putu je ka poluostrvu u Crnom moru, kako bi se lično uverila šta se na Krimu dešava“, objasnio je političar. On je istakao da su uskraćeni za tačne informacije o situaciji u tom regionu, kao i da je izveštavanje o događajima jednostrano.\nOčekuje sa da će francuska delegacija postati prva velika grupa visoko pozicioniranih zapadnih političara koji će posetiti Krim od njegovog prisajedinjenja Rusiji nakon referenduma u martu 2014. godine. Za ovaj potez glasalo je 96 odsto stanovništva na Krimu.\n„Posetićemo Krim da iskažemo politički stav. Francuska Vlada ima zvaničan stav po ovom pitanju, ali se neki od poslanika sa njim ne slažu… Možete citirati bilo koji tekst, ali istorija, tradicija i kultura su mnogo snažniji od bilo kakvih napisa. Bez obzira na sve, svi shvataju da je Krim ruski i da će pre ili kasnije Međunarodna zajednica prihvatiti ovu činjenicu“, istakao je Marijani.\nPrema njegovim rečima, Francuska Vlada je jasno stavila do znanja da je ova poseta u suprotnosti za zvaničnim stavom države. „Potpuno smo toga svesni“, rekao je Marijani. „Naši stavovi predstavljaju stavove nekih članova parlamenta i većine građana“, dodao je političar.\nOčekuje se da će se francuski poslanici susresti sa lokalnim vlastima i građanima Krima. Ipak, za Marijanija ovo nije prva poseta. On je 2002. godine doputovao na Krim kako bi uzeo učešća u obnovi francuskog vojnog groblja u Sevastopolju. Cilj ove posete takođe je i jačanje francuske i ruske poslovne saradnje, koja je pogođena restriktivnim merama Zapada nametnutim Moskvi, zbog navodne umešanosti u Ukrajinski problem. Rusija je uvek odbacivala ove neosnovane optužbe.\n„Svi znaju da je pritisak koji vrše Amerikanci i neki Evropljani sprečavaju da Francuska i Rusija aktivno poslovno sarađuju“, rekao je Marijani i dodao da će delegacija pokušati da nađe način da zacementira poslovne veze dveju zemalja.\nFrancuski političar, koji je član Republikanske partije koju vodi bivši francuski predsednik Nikola Sarkozi, takođe je dodao da sankcije moraju biti ukinute, jer svi shvataju da „nema svrhe zadržati ih i da će Krim ostati deo Rusije još dugo vremena“.\n„Istorijska realnost je mnogo snažnija od trenutnih političkih stavova. Krim je ruski, imajući u vidu istoriju, kulturu, demografiju, uprkos činjenici da je poluostrvo dve decenije bilo deo Ukrajine… Da se Krim nije vratio Rusiji, verujem da bi danas bio u istoj situaciji kao Donbas“, objasnio je Marijani.\nFrancuski političar je prisajedinjenje Krima Rusiji nazvao „istorijskom činjenicom“ i dodao da je to njegov lični stav, a ne stav francuske Vlade. „Istorijska istina uvek pobeđuje“, dodao je on.\nTurska investira u Krim\n28 Mart 2015, 08:00\nDelegacija će 23. jula u Moskvi imati sastanak sa Sergejom Nariškinom, predsednikom ruske Državne dume, a potom otputovati u Semferopolj u društvu Leonida Slutskog, predsednika Komiteta Državne dume za poslove Zajednice nezavisnih država. Delegacija će se takođe sastati sa predsednikom Republike Krim Sergejom Aksjonovom, predsednikom krimskog parlamenta Vladimirom Konstantinovom i guvernerom Sevastopolja Sergejom Menjajelovim. Delegacija će 25. jula biti primljena u Kremlju.


U ustanovi „Zračak“ obeležena krsna slava, Časne verige apostola Petra – Regionalne Vesti | Srbija\nU ustanovi „Zračak“ obeležena krsna slava, Časne verige apostola Petra\nČAČAK — U ustanovi za dnevni boravak dece, mladih i odraslih sa smetnjama u razvoju “Zračak” u Čačku\nČAČAK — U ustanovi za dnevni boravak dece, mladih i odraslih sa smetnjama u razvoju “Zračak” u Čačku obeležena je krsna slava, Časne verige apotola Petra. Uz priredbu, koju su izveli korisnici uz pomoć svojih vaspitača, i verske obrede sečenja i osvećenja slavskog kolača, slava je i prilika da se sumiraju rezultati ostvareni u proteklom periodu. Tako na današnji praznik u ustanovi “Zračak” rukovodstvo s ponosom ističe projekte realizovane uz podršku lokalne samouprave. U ovoj godini očekuje se otvaranje fiskulturne sale, koju će deliti za učenicima škole “1.novembar”, u objekat ustanove ugrađen je lift, a nadaju se i nabavi vozila za prevoz korisnika.\n-Očekujemo dobijanje upotrebne dozvole nakon tehničkog prijema lifta, kako bi on mogao da se stavi u pogon, a nadamo se da ćemo dobiti i to vozilo, koje bi nam mnogo značilo jer od 79 upisanih korisnika na dnevnom nivou dolazi njih 50-ak. Ukoliko bismo obezbedili prevoz za one koji žive van gradskog područja, sigurno da bi poseta bila veća, kaže v.d.direktora ustanove, Ana Jakovljević.\nZamenica gradonačelnika, Milica Dačić, podsetila je da grad subvencioniše naknadu za smeštaj korisnika u dnevnom boravku “Zračak”, obezbeđuje besplatno letovanje u odmaralištu “Ovčar” u Ulicnju, a da će ove godine, uz zavšretak kapitalnog projekta – fiskulturne sale, sigurno nabaviti i kombi vozilo.\n-Učinićemo sve kako bismo poboljšali kvalitet usluga ove ustanove, jedna od njih je i prevoz korisnika, pa ćemo nabaviti kombi, poručila je Dačićeva.\nOsnivanjem ustanove ovog tipa pre 7 godina grad Čačak je napravio veliki iskorak u poboljšanju kvaliteta usluga socijalne zaštite namenjenih osobama sa smetnjama u razvoju, dok su njihove porodice dobile značajnu podršku. Sekretar Udruženja za pomoć mentalno nedovoljno razvijenim osobama, koje je u Čačku osnovano 70-ih godina, Radojica Strunjaš kaže da bi život porodica osoba ometenih u razvoju danas bio gotovo nezamisliv bez ovakve ustanove.\n-Ovo je jedno sistemsko rešenje, koje smo čekali decenijama i koje zaista poslednjih sedam godina daje veliki doprinos razvoju usluga socijalne zaštite u Čačku. Suvišno je i da govorim koliko ova ustanova znači pre svega korisnicima, ali i njihovim porodicama, poručuje Strunjaš.\nPovodom krsne slave rukovodstvo ustanove Zračak uručilo je zahvalnice predstavnicima lokalne samouprave i saradnicima. Među njima je i kompanija “Telemark systems” koja je ustanovi poklonila besplatan priključak za internet i kablovsku televiziju.\nBožanić: Vozićemo se gondolom na Zlatiboru u septembru!


Šest organizacija iz Niša dobilo sredstva za podršku malim i srednjim preduzećima - MIC - Medijski istraživački centar\ndecembar 30 2019\nOrganizacije sa teritorije jugozapadnje i jugoistočne Srbije, njih 60, konkurisalo je za sredstva EU koja se u saradnji sa Vladom Republike Srbije dobijaju kroz razvojni EU Pro program. Od 60 aplikanata izabrano je 20 organizacija. Ovaj program pomaže razvoju konkunretnosti u projektu podrške organizacijama za podršku u poslovanju.\n“Od 10 do 30 hiljada evra dobilo je 20 organizacija kako bi pomogli malim i srednjim perduzećima u jačanju tržišnih potencijala i otvaranju novih radnih mesta u svojim preduzećima. Oni su ova sredstva dobili u zavisnosti od svog predloga projekta”, kaže za MIC Goran Zlatković, saradnik u EU Pro programu za razvoj malih i srednjih preduzeća.\n“Malim i srednjim preduzećima koja su članice tih organizacija veoma će značiti podrška organizacija koje ih prate u njihovom rastu i razvoju. Na žalost, nema mnogo takvih preduzeća, niti mnogo sredstava koja su namenjena njihovom razvoju, jer je većina tih organizacija projektno finansirana, pa je ova prilika dobro došla”, smatra Zlatković i dodaje da je ukupna suma namenjena ovim organizacijama 600.000 dolara.\nJedna od tih organizacija je i Startap centar u Nišu od koga se očekuje značajan rezultat nakon realizacije.\n“Startap centar se prijavio za program sa idejom da omogući da u Nišu omogući mladim ljudima da nauče nešto više o gejmingu, i da u budućnosti možda dovede do toga da u narednoj deceniji omogući da Niš postane centar gejming industrije za ovaj deo Balkana. Gejming industrija je najbrže rastuća industrija u svetu, a mi u našem sastavu imamo dve firme koje se bave baš gejmingom. Jedna pravi video igrice, dok se druga bavi digitalizacijom istorijskog nasleđa”, kaže direktor Startap centra Miloš Grozdanović.\n“Zajedno sa njima napravili smo nacrt šta je ono što u ovom trenutku Nišu fali, kako bi što više ljudi moglo da dobije potrebna znanja iz gejminga”, dodaje on.\nStartap centar je za ovaj projekat dobio približno 17.000 dolara, što je 90 odsto vrednosti projekta, a 10% snose sami. Za ovaj novac, oni će u narednih deset meseci koliko će projekat trajati, nabaviti svu potrebnu opremu i edukovati značajan broj zainteresovanih firmi i studenata.\n“Imamo ideju da se obavi edukacija kako zaposlenih u Startap centru u domenima u kojima se mi sami bavimo, zaštitom intelektualne svojine u gejmingu, razvoj biznis planova u gejmingu, marketing u gejmingu koji je drugačiji nego u ostalim granama poslovanja, s jedne strane, a s druge strane, 30 studenata i srednjoškolaca prođe kroz obuku i dobiju potrebno znanje kako bi krajem iduće godine mogli i sami da se bave tim poslom”, kaže direktor Startap centra u okviru koga posluje 13 firmi.\nZa predavače u ovoj oblasti biće raspisan konkurs na koji će moći da se prijave elokventni pojedinci iz Srbije, ali iz Hrvatske, posebno što su, kako kaže direktor Startap centra, oni najbolji razvoju gejmina u ovom delu Evrope.\n“Ovom projektom planirano je i putovanje u gejming centar u Novskoj u Hrvatskoj koji je u ovom trenutku najveći u ovom delu Evrope. Tamo ćemo se u praksi upoznati sa onim šta je potrebno za razvoj jednog gejming centra, budući da su oni za nekoliko godina koliko postoje dostigli jedan nivo koji je za naše prilike veoma visok”, objašnjava Grozdanović.\nStartap centar je jedna od 6 organizacija iz Niša koje su dobile podsticajna sredstva od EU Pro programa u nameri da jačaju tržišne potencijale svojih članica malih i srednjih preduzeća, što čini trećinu organizacija koje učestvuju.


THE NEW YORK TIMES O PRESUDI STANIŠIĆU I SIMATOVIĆU: “Jasno je utvrđeno da su bosanski muslimani najviše stradali u ratu” – Vijesti-X.com\nTHE NEW YORK TIMES O PRESUDI STANIŠIĆU I SIMATOVIĆU: “Jasno je utvrđeno da su bosanski muslimani najviše stradali u ratu”\nČesto je nosio odijela i sunčane naočale te djelovao smireno. Međutim, Simatović je preferirao maskirne uniforme i bio bučniji. Prema dokazima izvedenim tokom suđenja, često se hvalio napadima na sela.\nSuđenja i presude Radovanu Karadžiću i Ratku Mladiću, vrhovnim političkim i vojnim vođama bosanskih Srba, smatraju se rijetkim pobjedama međunarodne pravde. Osuđeni su za najteže zločine kojima se pomenuti sud bavio, uključujući genocid u Srebrenici. Ipak, lideri Srbije uglavnom su izbjegli krivično gonjenje. Prije današnje presude, nijedan zvaničnik Vlade Srbije tokom rata nije služio zatvorsku kaznu, prenosi Klix.\nČapljina: U Neretvi pronađeno beživotno tijelo žene


Trump: Ako se šta desi, kriv je sudija | SAD | Al Jazeera Balkans\nAmerički predsjednik kritikuje odluku pravosuđa koja dozvoljava dolazak ljudi iz sedam većinski muslimanskih zemalja u SAD.\nObustava zabrane ulaska u SAD\nVideo of Obustava zabrane ulaska u SAD\n"Ne mogu vjerovati da sudac stavlja našu zemlju u takvu opasnost. Ako se nešto dogodi, krivite njega i pravosudni sistem", napisao je Trump na Twitteru.\nTrump je sudiju optužio i da je SAD otvorio "potencijalnim teroristima" i "mnogim veoma lošim i opasnim ljudima", koji su po Trampu zbog toga "veoma sretni", prenosi agencija Tanjug.\nOkružni žalbeni sud u Seattleu odbio je donijeti hitnu mjeru kojom bi se suspendirala odluka suca Jamesa Robarta o poništenju predsjedničke uredbe o zabrani ulaska u zemlju državljana sedam muslimanskih zemalja, podsjeća Hina.\nMinistarstvo pravosuđa u subotu je dostavilo sudu najavu žalbe na odluku okružnog suca Jamesa Robarta i zatražilo da se njegova odluka trenutačno opozove i na snagu vrati Trumpova uredba od 27. januara kojom se brani ulazak u zemlju izbjeglica i državljana sedam zemalja s muslimanskom većinom.\nMinistarstvo pravosuđa napisalo je kako odluka suca, donesena u petak, nanosi trenutnu štetu američkoj javnosti i onemogućava provedbu izvršne uredbe te dovodi u pitanje nacionalno-sigurnosne procjene predsjednika o riziku kojeg predstavlja ulazak u zemlju određenih grupa i najboljem načinu za umanjivanje toga rizika.\nTrump je u petak, 27. januara, do daljeg zabranio ulazak u zemlju sirijskim izbjeglicama, a tromjesečna zabrana izdavanja američkih viza uvedena je za državljane Irana, Iraka, Libije, Somalije, Sudana i Jemena.\nMnogi putnici iz tih sedam zemalja ostali su blokirani na američkim aerodromima jer im je bio zabranjen ulazak na američko tlo, ili su ih aviokompanije sprečavale da uđu u avion za SAD.\nTrumpova odluka je izazvala demonstracije u SAD-u i svijetu, kao i brojne osude organizacija za zaštitu ljudskih prava.\nPuljić o privremenoj obustavi Trumpove uredbe


“Magični papir”: U kojim zemljama je korona propusnica uslov za “normalan” život – Naši u svetu\n“Magični papir”: U kojim zemljama je korona propusnica uslov za “normalan” život\nObjavljeno 24/07/21 u 08:30\nIako je početak turističke sezone nagoveštavao da će ovo leto biti nalik onima pre pandemije koronavirusa, delta soj preokrenuo je situaciju gotovo preko noći. Strah od brzog širenja ove varijante korone i ponovnih zaključavanja doprinela je kreiranju jednog magičnog papira – kovid propusnice.\nU mnogim zemljama Evrope za normalno funkcionisanje neohodna je korona propusnica, koja je zapravo dokaz izvšene potpune vakcinacije. Zemlje koje su uvele ove mere su: Hrvatska, Francuska, Grčka, Portugal, Slovenija, Kipar, Austrija i Holandija, piše Nova.rs.\nFrancuska pooštrava mere i za turiste: Evo šta je od sada potrebno, predviđena je i kazna za kršenje mera\nVlada Slovenije je, odlučila da će organizatori većih okupljanja, poput koncerata i sportskih događaja i ugostitelji posebnom aplikacijom kontrolisati da li su posetioci zaštićeni, odnosno da li su vakcinisani, preboleli kovid ili imaju negativan test.\nUsled promenjene epidemiološke situacije, do 2. avgusta je zabranjen je rad noćnih klubova i diskoteka i na otvorenom i u zatvorenom prostoru u Crnoj Gori.Od 2. avgusta ponovo će im biti omogućen rad, ali samo za one koji su vakcinisani makar prvom dozom vakcine, poseduju negativan PCR test ili dokaz da su u poslednjih 180 dana preležali koronavirus, prenosi RTCG.


Vesti online / Vesti / Svet / Broj britanskih vojnika u Nemačkoj se povećava, zašto Berlin ćuti?\nU kontekstu "ruske pretnje", Velika Britanija nema nameru da smanjuje svoj vojni kontingent u Nemačkoj i čak planira da ga poveća, izjavio je šef britanskog Generalštaba Oružanih snaga Nik Karter, javlja "Dojče virtšafts nahrihten".\nBritanski vojnici (Foto: Arhiva)\nŠef Generalštaba Oružanih snaga Velike Britanije general Nik Karter izjavio je da će London ostaviti u Nemačkoj svoje vojnike, tenkove, municiju, gorivo, kako bi u slučaju potrebe brže reagovali na agresiju Rusije.\n- Aktivno proveravamo stanje infrastrukture u Nemačkoj - rekao je on za "Dojče virtšafts nahrihten". Karter je naglasio da je Rusija povećala "ogromne vojne mogućnosti" i da predstavlja "očiglednu i aktuelnu pretnju".\nŠtaviše, britanske vlasti su smislile da povećaju svoj kontingent na teritoriji Nemačke, između ostalog na vojnoj bazi u Rajskoj oblasti, nastavlja izdanje. Otuda Zapad može osigurati pojačanje istočnom obodu Evrope u slučaju ruskog napada.\n* "Ne smem da gledam dole, kruna može da mi slomi vrat"\n* Toni Bler: Poništite Bregzit, Britanija treba da ostane u EU!\nNakon krimske krize, NATO treba da poveća "svoju brzinu prilikom traganja za rešenjima, održavanja operacije i korišćenja savremenih sredstva naoružanja", pišu britanski mediji. Karter apeluje da se ne zaostaje za protivnikom, inače će Zapad izgubiti sposobnost da pravovremeno spreči pretnje ili reaguje na njih.\nKao odgovor na zahtev Leve partije, Berlin je predstavio statistiku o britanskim snagama koje se nalaze na teritoriji Nemačke, pišu nemački mediji. U Nemačkoj se nalazi oko 20.000 engleskih vojnika sa civilnom logistikom koja broji oko 1.700 osoba. Prema podacima od 1. januara 2011. godine, za njih je izdvojen 21 hektar nemačke teritorije i 12.000 kvadrata stambenog prostora.\n"Dogovor o raspoređivanju od 1954. godine i Sporazuma o statusu snaga NATO-a od 1951. godine bili su osnova za raspoređivanje stranih trupa u nemačkoj", podsećaju poslanici Leve partije. Od tada je usvojen niz sporazuma i protokola, ali nemačke vlasti još uvek nisu predstavile pune informacije o stranim snagama na svojoj teritoriji, njihove delatnosti i privilegijama, kritikuje levica zvaničnu nemačku vlast.


Beriša: Promet robe iz Srbije i BiH pao za više od 99 odsto\nGotovo potpuno je blokiran promet roba iz Srbije i BiH na Kosovo posle uvođenja dodatnih taksi od 100 odsto, izjavio je generalni direktor kosovske carine Bahri Beriša.\nGazeta expres, Tanjug\nPriština je odluku o povećanju od 100 odsto taksi za robu iz centralne Srbije i BiH donela 21. novembra prošle godine, a uoči Nove godine ta mera je proširena i na robu stranih firmi koje proizvode u Srbiji.\nBeriša kaže da je u tom periodu promet iznosio ukupno 60 miliona evra iz obe zemlje, a da je sada svega nekoliko stotina hiljada, prenela je Gazeta ekspres.\nPrema njegovim rečima, efekat uvedenih mera za Prištinu je povećanje lokalnih proizvodnje.\nBeriša kaže da je na kosovskom tržištu bilo najviše robe iz Srbije, zatim iz Nemačke, Turske, Italije, Kine i, na kraju, Albanije.\nNapominje da je period od mesec dana bio kratak da bi se sklopili novi ugovori za dobavljanje roba koje bi na kosovskom tržištu zamenile robu iz Srbije i BiH.\n27.05.2020 Zašto je SNS izostavio decu sa Kosova u predizbornom spotu? (232)\n27.05.2020 Neprovereni navodi o smrti Srbina sa Kosova u Libiji (194)


U toku poslednje pripreme za 50. Vinitaly - TU Magazin\nU toku poslednje pripreme za 50. Vinitaly\nBy redakcija on\t Mar 15, 2016 UGOSTITELJSTVO, VESTI\nDo jubilarnog, pedesetog sajma vina, Vinitaly koji će se održati u Veroni, od 10. do 13. aprila, ostalo je manje od mesec dana, a organizatori najvaljuju da su spremni za početak ove izuzetne manifestacije.\nOvaj sajam predstavlja jedinstveno mesto u Evropi na kome se susreću proizvodnjači i potrošači. U poslednjih 50 godina ovaj sajam je pokretač velikih promena u proizvodnji vina. Tako je ovaj događaj u Veroni, prošle godine okupio više od 4.000 izlagača i 150.000 biznis posetilaca, uključujući i uvoznike vina i hrane, direktne korisnike (HoReCa), trgovinske lance i somelijere. Među njima se nalazilo 55.000 stranaca (37%), koji su došli iz 141 države širom sveta, a naročito je bilo mnogo posetilaca iz Alpe-Adria regije, koja predstavlja rastuće tržište. Za posetioce iz inostranstva Vinitaly je i dalje najbolja prilika da upoznaju italijanska vina, kako velikih vinarija, tako i malih proizvođača, koji će se na sajmu predstaviti u okviru vinskih italijanskih regiona, dok će vinima iz inostranstva u potpunosti biti posvećen paviljon Vininternational, gde će se posetiocima predstaviti vina iz Kine. Pored njih, grupne nastupe će u ovom paviljonu imati Španci i Srbi, a takođe će biti prisutni vinari iz Francuske, Švajcarske, Australije, Argentine, Portugala, Velike Britanije i Azerbejdžana. Njihove prezentacije će biti propraćene degustacijama vina u paviljonu Vininternational, dok će se Slovenci i Hrvati predstaviti na svojim tradicionalnim pozicijama u paviljonu broj 6.\nViše informacija možete naći na zvaničnom sajtu manifestacije www.vinitaly.com


Propast nemačkih dobavljača energije - 27.12.2021, Sputnik Srbija\nPropast nemačkih dobavljača energije\nJoš jedan nemački dobavljač energije prestao je sa radom kao rezultat neviđenog skoka cene na evropskom tržištu električne energije, objavio je list Fokus. 27.12.2021, Sputnik Srbija\nPrema pisanju medija, dobavljač struje Stromio sedmi je dobavljač koji je od oktobra obustavio snabdevanje potrošačima. Većina ovih kompanija je podnela zahtev za stečaj. Kompanija Stromio je objasnila da je taj potez posledica „neviđenog skoka cena na tržištu električne energije“. Stručnjaci procenjuju da će zbog ovih poteza biti pogođeno nekoliko stotina hiljada kupaca.Međutim, potrošači ne moraju da strahuju od nestanka struje, piše Fokus i napominje da u takvim slučajevima snabdevanje električnom energijom preuzima lokalni snabdevač da bi vršio zamensko snabdevanje, prenosi RT.Prema Federalnoj agenciji za mreže, koju citira Fokus, 38 dobavljača energije (ne uključujući Stromio) objavilo je kraj isporuke u tekućoj godini. Cene gasa i struje za potrošače u Nemačkoj su u 2021. godini porasle između 18,4% i 46,6%, a očekuje se da će ponovo porasti sledeće godine, navodi list Handelsblatt, pozivajući se na procene potrošačkog portala Verivox.\nekonomija, energetika, nemačka\nCC0 / piksabej / Dalekovod\nJoš jedan nemački dobavljač energije prestao je sa radom kao rezultat neviđenog skoka cene na evropskom tržištu električne energije, objavio je list Fokus.\nPrema pisanju medija, dobavljač struje Stromio sedmi je dobavljač koji je od oktobra obustavio snabdevanje potrošačima. Većina ovih kompanija je podnela zahtev za stečaj.\nKompanija Stromio je objasnila da je taj potez posledica „neviđenog skoka cena na tržištu električne energije“.\nStručnjaci procenjuju da će zbog ovih poteza biti pogođeno nekoliko stotina hiljada kupaca.\nMeđutim, potrošači ne moraju da strahuju od nestanka struje, piše Fokus i napominje da u takvim slučajevima snabdevanje električnom energijom preuzima lokalni snabdevač da bi vršio zamensko snabdevanje, prenosi RT.\nPrema Federalnoj agenciji za mreže, koju citira Fokus, 38 dobavljača energije (ne uključujući Stromio) objavilo je kraj isporuke u tekućoj godini.\nCene gasa i struje za potrošače u Nemačkoj su u 2021. godini porasle između 18,4% i 46,6%, a očekuje se da će ponovo porasti sledeće godine, navodi list Handelsblatt, pozivajući se na procene potrošačkog portala Verivox.


Od Hong Kong-a Do Srbije Kolima - Nesvrstani - Klub putnika\nOd Hong Kong-a Do Srbije Kolima\nStarted by boranija, August 23\nNisam siguran gde tacno da strpam ovu temu, ali vec pravim planove tamo za Decembar da pre bozica u Januaru dodjem kuci kolima. Sto se kola tice tu je Toyota Alphard sa duplim tablicama Hong Kong/Shenzhen sa kojom planiram ovu avanturu, znam da kosta para i trebace vremena ali ovo mi je zivotna avantura koju hocu da sprovedem u delo i srecom da sa nasim pasosem mi ne treba nikakva viza do krajnjeg cilja. Planiram ceo trip da dokumentujem video materijalima i mozda neku knjizicu da napisem usput. Plan puta je za sada da krenem iz Hong Kong-a, preko Makao-a do Guangzho-a sa zaustavljanjem u Chengdu-u nastavim put preko Kazahstana, Rusije, Belorusije do Poljske preko Slovacke i Madjarske u Srbiju.\n- Za sada sto cekam su informacije oko osiguranja za kola koja su potrebna od strane Ruske federacije i Evropske unije.\n- Hong Kong i Kinesku vozacku imam, tako da problema nemam sa time.\n- Sto se daljih planova tice mislim da imam dovoljno vremena da skockam sve, vremena ce trebati ali ne vidim nekih vecih problema za sada.\nako si imao pare za alphard i dual tablice put do srbije ce da ti kosta kao malo jaci kusur u shoppingu.. srecno, rado cu da citam i gledam putesetvije.\nEdited August 23 by mixy123\nNisam siguran gde tacno da strpam ovu temu, ali vec pravim planove tamo za Decembar da pre bozica u Januaru dodjem kuci kolima. Sto se kola tice tu je Toyota Alphard sa duplim tablicama Hong Kong/Shenzhen sa kojom planiram ovu avanturu, znam da kosta para i trebace vremena ali ovo mi je zivotna avantura koju hocu da sprovedem u delo i srecom da sa nasim pasosem mi ne treba nikakva viza do krajnjeg cilja. Planiram ceo trip da dokumentujem video materijalima i mozda neku knjizicu da napisem usput. Plan puta je za sada da krenem iz Hong Kong-a, preko Makao-a do Guangzho-a sa zaustavljanjem u Chengdu-u nastavim put preko Kazahstana, Rusije, Belorusije do Poljske preko Slovacke i Madjarske u Srbiju.\nNe znam kako je za ulazak u Belorusiju,ali moras uzeti Belorusko osiguranje i ne znam da li zeleni karton treba,za Slovacku ti treba vinjeta kao i za Madjarsku,inace bi bilo tesko izaci iz Kine ali posto imas dozvolu,srecno\nOn 8/24/2019 at 5:47 AM, mixy123 said:\nako si imao pare za alphard i dual tablice put do srbije ce da ti kosta kao malo jaci kusur u shoppingu\nKamo srece da jesu moja, kola su od firme za koju radim ali zbog birokratije oko prelaska Kineske/"Hong Kong" granice na dnevnom nivou kola su na mom imenu da bi izbegli "to much paperwork" mada su kod mene 24/7.\nNameravas da otudjis vozilo od firme ili planiras i da se vratis njime za Kinu😊\nEdited August 25 by Dragance\nOn 8/26/2019 at 2:17 AM, Dragance said:\nDa je Ferari ili Lamborghini pa covek da se i zamisli 🤣


Bojana Barović - Blic Online\nJuče nas je u 68. godini, nakon borbe sa opakom bolešću, napustio pevač Marinko Rokvić, a pre samo godinu dana na jednom veselju pevao je sinu Nikoli Rokviću i njegovoj supruzi Bojani Barović, i taj snimak je raznežio region.\nMladi pevač smatra da ljudi danas olako ulaze u bračne vode i da ne shvataju koliko je za život udvoje potrebno odricanja i nesebičnosti između partnera, te se razilaze na prvoj prepreci.\nBračni par manekenka Bojana Barović i pevač Nikola Rokvić važe za javne ličnosti koji vode poprilično miran život, pa ih retko možemo videti u provodu. Jedne takve večeri uslikao ih je naš paparaco.\nManekenka i supruga Nikole Rokvića, majka dvoje dece, Bojana Barović nekada je bila članica popularne grupe "Models".\nPoznata manekenka po prvi put dojila bebu uživo u TV programu i poručila nešto veoma važno svim mamama u Srbiji\nBojana Barović, poznata manekenka koja je nedavno po drugi put postala mama, oduševila je sve u studiju kao i gledaoce pored TV ekrana koji su u subotu pratili jutarnji program na TV Prva.\nManekenka Bojana Barović koja se porodila pre samo mesec dana i na svet donela sina Simeona, gostovala je prvi put nakon porođaja u Jutarnjem programu kod Nataše Miljković.\nBojana Barović i Nikola Rokvić lep i sunčan dan proveli su na otvorenom, sa naslednicima koje su poveli u šetnju. Inače, kako ističe pevač, ovo je prva porodična šetnja sa malim Simeonom, koji se rodio 26. februara.\nBojana Barović porodila se pre dva dana i na svet donela sina, a sada je podelila i prvu fotografiju sa naslednikom.\nNikola Rokvić i Bojana Barovi u utorak, 26. februara, dobili su drugo dete a prinovi se neizmerno obradovala čitava porodica.\nPevač Nikola Rokvić i njegova supruga, manekenka Bojana Barović, postali su drugi put roditelji, a nakon ćerke Leone dobili su i naslednika.


Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW cena, cene Srbija, prodaja Beograd Novi Sad Niš\nGembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW cene\nTrenutno nemamo slike za Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW\nEPonuda nije internet prodavnica već Vam omogućava da brzo i lako nađete Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW po najjeftinijoj ceni. Naš cilj je da kupci budu što bolje informisani o ponudi Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW na tržištu Srbije. Vrlo lako nalazite željeni proizvod za kategoriju Dodatna oprema za štampače cene, ne morate da lutate od sajta do sajta za Gembird Dodatna oprema za štampače, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW sa PRODAVCEM. EPonuda ne može da garantuje potpunu tačnost specifikacije i slika za Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW. Pre kupovine, podatke za Gembird 3DP-ABS1.75-01-Y ABS Filament za 3D stampac 1.75mm, kotur 1KG YELLOW proverite na sajtu PROIZVOĐAČA.\nGembird 3DP-TPE1.75-01-BK TPE FLEKSIBILNI Filament za 3D stampac 1,75mm kotur 1KG BLACK\nGembird 3DP-PLA1.75-01-TR PLA Filament za 3D stampac 1,75mm kotur 1KG TRANSPARENT\nGembird 3DP-PLA1.75-01-PR PLA Filament za 3D stampac 1,75mm kotur 1KG PURPLE\nGembird 3DP-PLA1.75-01-CG PLA Filament za 3D stampac 1,75mm kotur 1KG Christmas Green\nGembird 3DP-ABS1.75-01-G ABS Filament za 3D stampac 1.75mm, kotur 1KG GREEN


Studija za prugu Beograd-Budimpešta gotova do 15. aprila (video) - Uvoz iz Kine\nStudija za prugu Beograd-Budimpešta gotova do 15. aprila (video)\n„Saobraćajni institut CIP“ će do 15. aprila završiti studiju izvodljivosti za gradnju pruge Beograd-Budimpešta kroz Srbiju za brzine od 200 kilometara na sat i do decembra završiti projekte za prvu deonicu, kako bi kineski partneri mogli da počnu da izvode građevinske radove, rečno je „Tanjugu“ u CIP-u.\nKategorija: Vesti iz arhive Objavljeno 03 mart 2015\nDatum poslednje izmene 03 mart 2015\nGeneralni direktor CIP-a Milutin Ignjatović je rekao da bi CIP za nekoliko dana trebalo da potpiše sa državom ugovor o projektovanju te pruge odnosno za deonice Beograd centar-Stara Pazova i Novi Sad-Kelebija.\n- CIP je više od jednog meseca vodio pregovore sa predstavnicima Ministarstva građevinarstva, saobraćaja i infrastrutkure, na čelu sa potpredsednikom vlade i ministarkom Zoranom Mihajlović i očekujemo da će za nekoliko dana doći do potpisivanja tog ugovora – kazao je Ignjatović.\nOn je podsetio da će se gradnja pruge od Stare Pazove do Novog Sada realizovati sredstvima ruskog kredita, kao i da projekat za tu deonicu, takođe, radi CIP.\n- CIP je već krenuo i izradu studije izvodljivosti za tu prugu i od 15. aprila moraćemo, po predviđenoj dinamici, da je predamo kineskim partnerima, a potom i da krenemo sa izradom svih projekata – rekao je Ignjatović.\nOn je kazao da će CIP pripremiti projekte i sve neophodne studije za jednu deonicu za decembar da bi kineska korporacija mogla da počne izgradnju.\n- Posle ćemo sukcesivno raditi projekte za druge deonice i projektovanje ćemo završiti do kraja 2016. godine i predati kineskoj strani – naveo je Ignjatović.\nPrema njegovim rečima, CIP je već prikupio određene podatke sa trase, a nakon potpisivanja ugovora za projektovanje započeće sve istražne radnje na terenu neophodne za kvalitetnu izgradu projekta.\n- Veliki broj stručnjaka će biti angažovan i daću nalog da se radi u dve smene – rekao je Ignjatović ističući da će CIP sve obaviti na vreme i u rokovima koje je vlada zacrtala.\nIgnjatović je poručio da je CIP spreman da uradi sve kao što je je dogovoreno. On je juče održao sastanak sa državnom kineskom delegacijom provincije Hbej sa kojom je dogovoreno da njihovi inženjeri, od kojih će neki učestvovati u gradnji pruge Beograd-Budimpešta, dođu da se usavršavaju u CIP-u.\n- Razgovarali smo o auto-putevima, mostovima, pruzi, železnici, ali najveće interesovanje je bilo za obuku odnosno da njihovi inženjeri dolaze u CIP i na naše fakultete kako bi razmenili iskustva – naveo je on.\nIgnjatović je dodao da će i inženjeri CIP-a otići u Kinu da se upoznali sa novim tehnologijama.\nMinistarstvo građevinarstva, saobraćaja i infrastrukture je ranije najavilo da će Studija izvodljivosti o modernizaciji pruge Beograd-Budimpešta za brzine od 200 kilometara na sat biti završena do kraja juna, da će radovi početi do kraja 2015. i trajati dve godine.\nPredviđena je izgradnja još jednog koloseka, pored postojećeg, tako da se dobije dvokolosečna pruga za mešoviti – putnički i teretni saobraćaj, kao i da celokupno putovanje na toj relaciji traje menje od tri sata.\nDužina pruga je 350 kilometara od čega 184 kilometara na teritoriji Srbije i 166 u Mađarskoj. Svaka država će raditi svoj projekat za svoju deonicu, kao i studiju izvodljivosti koju će predati kineskim partnerima koji će je objediniti u jednu studiju.\nSledeća ⇨ Kineska Veleposlanica u RH se susrela sa Stjepanom Mesićem i Ivom Dujmićem\nPrethodna ⇦ Dačić: Projekti su jaka veza s Kinom


Blizu 15.000 evra iz opštinske kase za nastup Nade Topčagić u Apatinu | Autonomija\nBlizu 15.000 evra iz opštinske kase za nastup Nade Topčagić u Apatinu\nVOICE: Agencija koja je dobila posao malo radi pa malo ne radi\nTuristička organizacija Apatina platila je dvosatni nastup folk pevačice Nade Topčagić za doček Nove godine po Julijanskom kalendaru više od 1,72 miliona dinara, odnosno nešto više od 14.500 evra, saznaje Vojvođanski istraživačko-analitički centar (VOICE).\nZa 14.500 evra u novogodišnjoj noći na Trgu Nikole Tesle u Apatinu zabavljalo se, prema informacijama sa opštinskog sajta, više od 1.000 Apatinaca.\nIako je za organizovanje nastupa raspisana javna nabavka, odnosno sproveden pregovarački postupak bez objavljivanja poziva za podnošenje ponuda, Turistička organizacija Apatina nije na svom sajtu objavila da je potpisan ugovor sa agencijom koja zastupa folk pevačicu, pa su građani ostali uskraćeni za informaciju koliko ih je doček „pravoslavne“ Nove godine na gradskom trgu koštao.\nNaši izvori iz Apatinu kažu da bi na koncertu bilo još manje ljudi da opština nije organizovala autobuski prevoz na koncert iz okolnih sela.\nUgovor sa Agencijom za organizovanje umetničkih događaja „Crescendo“ iz Novog Kneževca zaključen je 12. januara, dan pre nego što je održan koncert, a kako se navodi u konkursnoj dokumentaciji i obaveštenju o zaključenom ugovoru koji su ipak objavljeni na portalu javnih nabavki, angažovanje pevačice narodne muzike koja je na vrhuncu slave bila osamdesetih godina prošlog veka opštinski budžet koštalo je 1,72 miliona dinara bez poreza na dodatu vrednost. Prema ugovoru, koncert je trajao dva sata. Od tog novca, nije izdvajano za usluge obezbeđenja koje je opština posebno angažovala, niti za besplatno piće i hranu koji su deljeni na koncertu, ali ni za ostale izvođače koji su nastupili pre folk pevačice, pošto su pored nje na koncertu pevali i grupa Gold, kao i pevač Nebojša Vojvodić.\nAgencija koja je dobila posao malo radi, malo ne radi\nAgencija koja je angažovala pevačicu osnovana je svega dva meseca pre nego što je dobila posao. Obavljanje delatnosti prema podacima Agencije za privredne registre prekinula je 23. novembra, da bi nastavila da radi 14. decembra, a nakon održavanja koncerta, 17. januara ponovo je prekinula svoj rad.\nOvogodišnji doček Nove godine po Julijanskom kalendaru prvi je na kom je nastupilo neko poznato ime sa estrade u poslednjih nekoliko godina u Apatinu. Prethodnih godina dočeci su bili daleko skromniji uz nastupe lokalnih muzičkih grupa.\nNa dočeku 2015. godine nastupili su Ilija Ilić, rok grupa „Bure, Saša, Kalaba i Nešo“, kao i bend „Gold“. Godinu dana kasnije Apatince su na istom dočeku zabavljali ponovo Ilija Ilić, ali i pevačka grupa Lazarice, dok su na prošlogodišnjem dočeku nastupali lokalni bendovi, Fish Vibe i tamburaši, Dunavski biseri.\nIz Turističke organizacije Apatina nisu odgovorili na naša pitanja zbog čega na sajtu nije objavljeno da je zaključen ugovor za koncert Nade Topčagić, kao ni koliko publike je bilo na koncertu i koliko je on trajao.\nZnatno manje plaćali poznatije muzičare\nPrema dostupnim informacijama, na drugim manifestacijama koje je organizovala Turistička organizacija Apatina poznati muzičari i grupe bile su manje plaćeni. Prema podacima sa javne nabavke iz jula 2016. godine, kada su traženi izvođači za manifestacije „Apatinske ribarske večeri“ i „Moto susreti“, ni koncert Nikole Rokvića zajedno sa Leksington bendom nije koštao koliko izvedba Nade Topčagić. Njihovo angažovanje Apatince je koštalo oko 1,52 miliona dinara bez PDV. Za nastupe Šabana Šaulica, bendova „8. dan“, „Zabranjeno pušenje“, i „Garavog sokaka“ potrošeno je ukupno oko 300.000 dinara više nego za angažovanje same Nade Topčagić.\nTako je koncert Šabana Šaulića koštao nešto ispod milion dinara, za koncert bendova „8. dan“ i „Zabranjeno pušenje izdvojeno je 700.000 dinara, a za „Garavi sokak“ 330.000 dinara.


Šešić: Uvećavaju račune za struju kako bi finansirali mini hidrocentrale – Fokus.ba\nŠešić: Uvećavaju račune za struju kako bi finansirali mini hidrocentrale\nPoslanik SDS-a u Narodnoj skupštini Republike Srpske Davor Šešić izjavio je danas da je “Elektroprivreda Republike Srpske” prošle godine negativno poslovala, te su osnovni razlozi za to stranačko zapošljavanje i ulaganje novca u predizbornu kampanju.\nŠešić je istakao da je izvještaj revizorske kuće “Dilojt” pokazao da je “Elektroprivreda” prošlu godinu završila sa minusom od 70 miliona KM, te da postoji tendencija povećanja duga u narednim godinama.\n“S obzirom na to da u Republici Srpskoj nema ni moralne ni krivične odgovornosti, mi od nadležnih u Elektroprivredi tražimo odgovor za minus u poslovanju”, rekao je Šešić na konferenciji za novinare u Banjaluci.\nŠešić je naveo da su računi za električnu energiju za prethodni mjesec uvećani zbog povećanja izdvajanja za mini hidrocentrale.\n“Izdvajanje za mini hidrocentrale je sa pet miliona KM, koliko je izdvajano 2015. godine, povećano na 20 miliona KM ove godine. Sljedeće godine se predviđa da će biti potrebno 25 miliona KM za ove namjene”, istakao je Šešić.\nOn je rekao da Republika Srpska nema nikakve koristi od mini hidrocentrala, te da bi mnogo važnije bilo da se izgradi hidoelektrana “Buk bijela”, koja bi bila u vlasništvu Republike Srpske i koja bi donosila novac.\nŠešić je dodao da je dobro što je počela gasifikacija u RS-u, ali da je sporno što je pitanje gasifikacije ograničeno samo na Rafineriju Brod.\nKomentarišući pronalaženje primjerka Dejtonskog mirovnog sporazuma, Šešić je rekao da je zanimljivo da je ovaj dokument pronađen kod čovjeka koji je bio vozač bivšeg predsjednika Narodne skupštine Dragana Kalinića, koji treba da odgovori da li je on taj dokument dao vozaču.\nŠešić je rekao da vlast u RS referendum o Sudu i Tužilaštvu BiH koristi kao političko pitanje, te da rukovodstvo SDS-a traži da se sprovede referendum, koji će oni podržati svojim izlaskom na glasanje.\n#elektroprivreda rs#Davor Šešić


Tiodorović: Porast broja novozaraženih trajaće do kraja septembra - IndeksOnline.rs\nNaslovna srbija Beograd Tiodorović: Porast broja novozaraženih trajaće do kraja septembra\nTiodorović: Porast broja novozaraženih trajaće do kraja septembra\nBEOGRAD – Epidemiolog Branislav Tiodorović ocenio je da će porast broja novozaraženih korona virusom trajati barem do kraja septembra, jer je potencijal virusa povećan zbog početka školske godine i povratka ljudi sa odmora.\n“Nemamo zadovoljavajući obuhvat vakcinacije radno aktivnog stanovništva. Rizična su mesta na kojima se ljudi okupljaju sa raznih strana, nije isto imati 15 ili 1.500 radnika. Brojke preko 3.000 su ble očekivane”, kazao je Tiodorović za list “Blic”.\nNaveo je da će trenutni nivo dnevno novozaraženih trajati do kraja meseca, “dok postoji ‘gorući materijal’, dok virus ne pronadje osteljive, one koji nisu vakcinisani”, a da onda “može doći do neke stabilizacije, ali će to biti na nivou od 1.000 ili 1.500, možda i 2.000” dnevno zaraženih.\nTiodorović je rekao da se ne očekuje da ovaj talas epidemije bude snažan kao prethodni, jer je “koliko-toliko” gradjana zaštićeno vakcinacijom i da je srećna okolnost što je to stariji deo stanovništva, hronični bolesnici.\n“Ako bismo to uspeli da promenimo i kod radno aktvinog stanovništva, onda bismo bili u mnogo boljoj poziciji. Dakle, možda ćemo doći do 4.000 ili 5.000 zaraženih na dan u nekim pikovima, posebno u sredinama koje su slabo vakcinisane”, kazao je on.\nTiodorović je naveo da u sredinama sa niskom stopom vakcinacije treba uvesti dodatne mere, jer kako je ocenio, ako bi se one poštovale i oštro kontrolisale, ako bi bili uvedeni kovid pasoši, a “narod shvatio da je ozbiljna situacija”, onda bi došlo do smirivanja, ali će u suprotnom biti opet izmedju 5.000 i 6.000 oblelih.\nOn je rekao da sada nema potrebe da Krizni štab uvodi bilo kakve oštrije mere, zatvaranja, niti policijski čas, i da toga neće biti, ali da lokalna samouprava može u skladu sasvojom epidemiološkom situacijom da dopuni aktuelne mere.\nPrethodni tekstKon: Zabrana okupljanja može biti uvedena i brže nego što se mislilo\nSledeći tekstDirektorka Instituta “Batut”: Škole treba poslednje zatvoriti\nÐerlek: Nije se zakasnilo sa merama, nego su građani zakasnili sa vakcina\nNOVI PAZAR - Trener fudbalera Novog Pazara Kenan Kolašinac rekao je danas da će njegovi igrači pokušati da Crvenoj zvezdi pruže dostojan otpor, koji...


Hrapović: Telemedicina donosi benefite zdravstvenim radnicima i pacijentima | Analitika - Informativni Portal\nU pljevaljskoj bolnici otvoren kabinet za telemedicinu\nHrapović: Telemedicina donosi benefite zdravstvenim radnicima i pacijentima\nCrnogorsko zdravstvo od danas postaje umrežen i jedinstven sistem, a telemedicina donosi benefite zdravstvenim radnicima i pacijentima, koji više ne moraju da putuju u Klinički centar Crne Gore (KCCG) radi dobijanja stručnog mišljenja i nastavka adekvatnog medicinskog tretmana.\nObjavljeno: 22. 05. 2018 - 16:21 Promjenite veličinu teksta: A A A\nTo je danas saopštio ministar zdravlja Kenan Hrapović, povodom otvaranja kabineta za telemedicinu u Opštoj bolnici u Pljevljima i uspostavljanja tele link konekcije između te bolnice i KCCG, u okviru Projekta razvoja i implementacije telemedicine u crnogorskom zdravstvu.\nHrapović je kazao je da će projekat donijeti benefite ljekarima koji, kako je pojasnio, u direktnoj kumunikaciji video linkom sa kolegama iz KCCG mogu da razmijene informacije, mišljenja, dijagnostiku i „sve ono što je vezano za određenu patologiju jednog pacijenta“.\n„Na taj način, u toj razmjeni mišljenja, oni mogu da dobiju dalje inpute kako da pacijent dobije dalju dijagnostiku i liječenje konkrentno u pljevaljskoj bolnici“, objasnio je Hrapović.\nOn je pojasnio da telemedicina omogućava ljekarima da zajednički donesu odluku o nastavku liječenju pacijenta koji se nalazi u Pljevljima.\n„I u konačnom mogu da odluče da li pacijenta treba dalje slati na dijagnostiku i liječenje u Klinički centar. Danas smo prisustvovali jednoj takvoj video konferenciji, gdje smo zaista vidjeli veliki iskorak kada je crnogorsko zdravstvo u pitanju. Gledali smo uživo komunikaciju ljekara sa neurološkog odjeljenja bolnice u Pljevljima i konzilijuma ljekara Kliničkog centra“, kazao je Hrapović.\nPrema njegovim riječima, telemedicina nudi velike benefite za pacijente, koji kako je pojasnio, na jednom mjestu mogu da „od početka dobijanja dijagnostike tu dijagnostiku dobiju do kraja“.\n„To je veliki benefit za pacijente da ne moraju da se maltretiraju da putuju u Klinički centar, kao što su to radili do sada, da bi dobili drugo mišljenje“, pojasnio je Hrapović.\nOn je poručio da od danas crnogorsko zdravstvo postaje umrežen, jedinstven zdravstveni sistem.\n„I ubuduće će građani iz bolnica dobijati mogućnost da dobiju i drugo referentno mišljenje iz Kliničkog centra. Ovo je pilot projekat i počeli smo sa tri bolnice, a to su Pljevlja, Berane i Bar. Drugi korak jeste umrežavanje i ostalih bolnica u Crnoj Gori“, kazao je Hrapović.\nSljedeći korak u razvoju projekta telemedicine je, kako je rekao, da se Klinički centar uveže sa regionalnim centrima.\n„I na taj način da, ukoliko postoji potreba, i ljekari Kliničkog centra dobiju dodatno mišljenje kolega iz regije da bi dobili kvalitetnu dijagnostiku za našeg pacijenta. Takođe, sljedeći korak jeste da se Klinički centar uveže sa poznatim svjetskim centrima, u cilju razmjene informacija“, rekao je Hrapović.\nOn je istakao da će sličnih projekata biti i ubuduće da bi se, kako je rekao, na još bolji način podigao kvalitet zdravstvene zaštite za svakog građanina u Crnoj Gori.\nDirektor Opšte bolnice u Pljevljima, Ernes Gadžo, smatra da su mogućnosti telemedicine ogromne i mnogostruke i da se, kako je rekao, razvoj savremene medicine, ne može zamisliti bez telemedicine.\n„Naime telemedicina omogućava neposredni, audio vizuelni kontakt, prvenstveno među ljekarima, ali i ostalim zdravstvenim radnicima, zbog razmjene informacija , mišljenja i iskustava u realnom vremenu, čime se brišu prostorne udaljenosti“, naveo je Gadžo.\nSa stanovišta pacijenta, kako je rekao, formiranje telemedicinskog konzilijuma doprinosi boljem, potpunijem, kvalitetnijem pružanju zdravstvene usluge u pogledu, kako je pojasnio, dijagnostičkih i terapijskih procedura.\n„Takođe, telemedicina omogućava kontinuiranu edukaciju zdravstvenih radnika, u smislu neposrednog učešća u raznim vrstama edukativnih procesa, učešća na seminarima, predavanjima, prezentacijama bez potrebe za odsustvom sa posla u toku procesa edukacije“, objasnio je Gadžo.\nDirektorica KCCG, Zorica Kovačević, kazala je da će primjena telemedicine u zdravstvenom sistemu Crne Gore, doprinijeti efikasnijoj saradnji među zdravstvenim radnicima i pružanju bolje zdravstvene zaštite.\n„Treba da učinimo sve da ovakve ljekare kao što su u Opštoj bolnici u Pljevljima zadržimo, da im ne dozvolimo da odu iz Pljevalja jer su nam potrebni kako bismo ovaj projekat uspješno realizovali. To se odnosi na Bar, Berane, kao i na čitavu Crnu Goru, jer je neophodno da budemo solidarni, da sarađujemo i unapređujemo pružanje kvalitetne zdravstvene zaštite pacijentima“, poručila je Kovačević.\nOna je kazala da građane treba upoznati sa telemedicinom, kako bi, kako je rekla, iskoristili prednosti.\n„Ovo je nešto revolucionarno za zdravstveni sistem. Na ovaj način, podižemo kvalitet pružanja zdravstvene zaštite, radimo kao jedan tim u čitavoj Crnoj Gori. Građani bi trebalo da budu upoznati sa ovom inovacijom u zdravstvenom sistemu, da imamo početak razvoja telemedicine na najvećem nivou“, ocijenila je Kovačević.\nDoktor za neurologiju u KCCG, Jevto Eraković, kazao je da je kvalitet njege koja se pruža u Kliničkom centru, kao i u u opštim bolnicama mnogo veći od percepcije javnosti i da je, kako je istakao, uvođenje telemedicine u zdravstveni sistem veliki korak.\n„Sistem funkcioniše na način što preko komandera, putem kojeg se uspostavlja link sa povezanom bolnicom, dobijamo na monitoru prikaz pacijenta i doktora, a na drugom monitoru se prikazuju rezultati i dijagnostičke procedure koje su urađene za tog pacijenta“, pojasnio je Eraković.\nGradonačelnik Pljevalja, Mirko Đačić, ocijenio je da u Pljevljima postoji generacija mladih ljekara, koji su, kako je rekao, stručni, edukovani i „u stanju da nose ovakve projekte, koji imaju svoju potpunu analogiju i proporciju, kada je u pitanju svjetski nivo“.\nDirektor Sektora za marketing, prodaju i brigu o korisnicima u M:tel-u, Milivoje Cerović, rekao je da je projekat telemedicine samo jedan od projekata unutar M:tel-ove digitalne strategije.\n„Jako je bitno da mi sa našima aktivnostima donosimo novitete. Ovo je jedan veliki iskorak, ne samo za ljude koji rade u zdravstvu, već i za sve nas, koji smo korisnici. Vjerujem da ćemo vrlo brzo moći da uspostavimo link za konsultacije i sa mnogo većim centrima, počev od regionalnih poput Beograda, Zagreba i Rijeke koji su već prepoznati u telemedicini“, kazao je Cerović,\nČlan Crnogorske akademije nauka i umjetnosti (CANU) , Ljubiša Stanković, poručio je da će zdravstveni sistem Crne Gore brzo biti i dio svjetkog sistema telemedicine.\n„U januaru, prije samo nekoliko mjeseci, smo razgovarali o načelnoj ideji kako da napravimo ovaj izuzetno važan projekat i povežemo Crnu Goru putem telemedicine u jedan medicinski sitem za pružanje usluga. Namjera je da vrlo brzo budemo i dio svjetskog sistema telemedicine. Imaćemo konsultacije iz regiona, a i šire“, saopštio je Stanković.\nProjekat razvoja i implemenatacije telemedicine u crnogorskom zdravstvu realizuju Ministarstvo zdravlja, Klinički centar Crne Gore (KCCG), Crnogorska akademija nauka i umjetnosti (CANU) i Fond za zdravstveno osiguranje, a donaciju od 900 hiljada eura obezbijedila je kompanije Mtel.\n22. 05. 2018 - 20:59\nOdakle se ti ljudi sada bave Telemedicinom? Radi se o potpuno nekompetentnim tipovi za tu oblast. No CG je zemlja cuda, pa i u ovoj oblasti.\n22. 05. 2018 - 22:28\nZar ovaj nije trebao da podnese ostavku???Evo se prebačio na tele medicinu,a pojma nema bi oko ove svakodnevne...Boli njega briga.Ovi Bošnjaci kad zasjednu u fotelju,bez muke je ne napuštaju.


Jeremić: Opozicija na korak od formiranja Saveza za Srbiju\nPredsednik Narodne stranke Vuk Jeremić tvrdi da je opozicioni blok na korak do formiranja Saveza za Srbiju, a ključna tačka politike o Kosovu tog Saveza biće, kako je rekao, protivljenje potpisivanju sporazuma koji bi Prištini omogućio stolicu u UN.\nJeremić je na osnivačkoj skupštini odbora njegove stranke na optini Palilula rekao da se na pitanju Kosova i Metohije mora povući crvena linija, jer je, kaže, vlast počela da priprema javnost za pristanak na članstvo Kosova u UN.\nUveren je da niko u svetu ne pritiska Srbiju da sada potpiše sporazum o Kosovu, dok članstvo u Evropskoj uniji neće biti moguće još dugi niz godina.\nJeremić: Vučić planira nemire na KiM; Đurić: Jeremić mašta o takvom scenariju\n"NA HARVARD KAO TATA" Jeremić "priprema teren" za školovanje svoje dvomesečne ćerke (FOTO)\nJeremić optužuje predsednika Srbije da na pitanju Kosova želi da obezbedi vlast jo četiri godine, a pripisuje mu i nameru da, posle Kosova, pređe na "demontiranje Republike Srpske".\nNarodna stranka je, prema saopštenju, definisala Kosovo kao prioritet tokom pregovora oko Saveza za Srbiju, a Jeremić kaže da je postignut dogovor po tom pitanju.


Gvardiola surovo iskren: "Mi nemamo istoriju, ispred nas su Milan, Juventus, Liverpul..." - Sportske.net\nGvardiola surovo iskren: "Mi nemamo istoriju, ispred nas su Milan, Juventus, Liverpul..."\nDa li će ova izjava zasmetati navijačima Sitija?\nGvardiola "nije želeo o sudijama", ali svi znamo šta je mislio!LŠ - Dibalin šou u Torinu, Silva "izvukao" Građane!Aguero smirio "Građane", Dibala može i bez Kristijana!LŠ: Gvardiola svim snagama na Nemce, kako će Juve protiv Srbina bez Ronalda? (SASTAVI)Dominirao protiv "Građana", sad ga Gvardiola želi u svom timu!\nMančester siti je uspeo da upiše prvu pobedu u grupnoj fazi Lige šampiona. Nakon šokantnog poraza od Liona na svom "Etihadu", "Građani" su slavili u nemačkoj protiv Hofenhajma sa 1:2.\nSiti se mučio, od prvog minuta su jurili prednost domaćina, ali su na kraju nekako preokrenuli rezultat u svoju korist. Gosti nisu bili zadovoljni suđenjem na ovom meču, ali trener je odbio da govori o sudijama i zadovoljan je što su odneli sva tri boda.\nMeđutim, Gvardiola možda nije govorio o sudijama, ali zato jeste o činjenici zašto ne vidi svoj tim kao favorite za osvajanje Lige šampiona.\nAktuelni šampioni Premijer lige su po mnogima prvi favoriti za "ušati pehar", uprkos lošem startu u grupnoj fazi, ali menadžer "Građana" ne misli tako.\n"Timovi su toliko jaki, toliko dobri. Znao sam, pokušao sam da im kažem protiv Liona koliko će to biti težak izazov. Mi nemamo istoriju iza nas", započeo je Španac.\n"Za mene je iznenađenje kada kažu da će Siti sigurno pobediti. Cenim to, zahvalan sam vam, ali to nije tačno."\n"Ima mnogo timova koji su u istom nivou, a to je nivo koji je iza istorije kakvu ima Liverpul, kakvu imaju španski timovi, Milan, Juventus. Ja to gledam na taj način."\n"Mi smo imali jedno polufinale, jedno četvrtfinale. Idemo korak po korak, moramo da budemo skromni, da analiziramo protivnike. Pokušaćemo da stignemo ponovo do četvrtfinala ili polufinala, to je ogroman uspeh za Siti", rekao je Gvardiola.\nDa li na ovaj način Pep pokušava da skine pritisak sa svojih igrača, da li je uvredio navijače Sitija tako što je rekao surovu istinu? Ko zna, možda baš u ovoj sezoni Mančester ispiše neke nove stranice u svojoj klupskoj istoriji i možda baš Pep bude junak ove Sitijeve generacije.